text:
Ibi Meteo yabitangaje ubwo yagaragazaga iteganyagihe ry’amezi atatu ari imbere. Ni ukuvuga Werurwe, Mata na Gicurasi aho imvura izakomeza kugwa mu bice bitandukanye by’Igihugu, ndetse hamwe iziyongera cyane ahandi igabanuke ugerereranyije n’uko yari isanzwe.
Meteo Rwanda ivuga ko ibice bigaragara ko bizagwamo imvura nyinshi ari ibyiganje mu Ntara z’Uburasirazuba n’Amajyepfo nko mu karere ka Nyamagabe n’Umujyi wa Kigali.
Mu bice by’Uburengerazuba byegereye ikiyaga cya Kivu birimo Akarere ka Rustiro, Ngororero, Rubavu na Karongi imvura y’Itumba izabanyuka ugereranyije n’imvura y’Itumba yari isanzwe.
Imvura y’Itumba biteganyijwe ko izatangira kugwa mu bice byinshi by’Igihugu muri Gashyantare 2021, dore ko hari ibice iteganyijwe ko yagombaga gutangirana hejuru y’amatariki ya 20, 27 mu gihe ibindi bisigaye izatangira kugwa nyuma ya taliki ya 6 Werurwe 2021.
Muri iri teganyagihe kandi hagaragaramo igice kinini cy’Igihugu cyose imvura izacikira rimwe kuko biteganyijwe ko izacika mu mpera za Gicurasi 2021, naho uduce duke turimo Musanze, Nyabihu na Rubavu biteganyijwe ko imvura izacika mu ntangiriro za Kamena.
Abitabiriye iki gikorwa banyuranye bagaragaje ko kuba Meteo Rwanda ibasha kugaragariza abafatanyabikorwa bayo uko ikirere kizaba cyifashe mu bihe runaka ari ingirakamaro.
Umuyobozi mukuru wungirije ushinzwe gusakaza ibyavuye mu bushakashatsi mu Kigo cy’Ubuhinzi n’Ubworozi mu Rwanda RAB, Dr Bucagu Charles, yagize ati “Kubona aya makuru biradufasha cyane ndetse na buri wese amenye uko azakora bigendanye ahanini n’uko iteganyagihe ribiteganya.”
“Abahinzi babasha kumenya ibyo bahinga bigendanye n’uko ikirere kimeze. Niba ahantu hazagwa imvura nyinshi, tumenya neza ko ibihingwa bidatinya imvura ari byo bikwiye guhingwa, cyangwa niba hazagaragara imvura nke tukabasha kubagenera ibihingwa byihanganira imvura nkeya.”
Yongeye kwibutsa abahinzi n’aborozi ko bakwiye kurushaho kwitabira ubwishingizi bw’ibihingwa n’amatungo mu bihe nk’ibi kugira ngo niba hanabayeho kwangizwa kw’ibyabo babashe kubikurikirana mu bwishingizi.
Umukozi Ushinzwe ibikorwa by’Ubutabazi muri Minisiteri ishinzwe Ibiza (Minema), Habinshuti Phillippe, yavuze ko kumenya neza aya makuru bibafasha mu igenamigambi ariko kandi bikanafasha abaturage kumenya neza ko bakwiye kwirinda ibijyanye n’ibiza byose.
Meteo Rwanda yashimangiye ko n’ubwo iri teganyagihe rifite umumaro ariko ibyateganyijwe bizaterwa ahanini n’uko ikigero cy’ubushyuhe kiri mu Nyanja ngari ya Pacifique n’iy’Abahindi kiri ku kigero gisanzwe; ariko ko hazakomeza gutangwa iteganyagihe ryunganira iri nk’uko byari bisanzwe bikorwa buri munsi.
Uko imvura izagwa hakurikijwe imiterere y’uturere
Imvura ifite milimetero hagati ya 350-450 izagwa mu mu Mujyi wa Kigali, Intara y’Iburasirazuba, ibice bimwe by’akarere ka Gicumbi, Rulindo, Amajyepfo ya Gakenke mu Ntara y’Amajyaruguru, ndetse na Kamonyi, Ruhango, Nyanza na Gisagara mu Majyepfo y’u Rwanda.
Imvura ifite ikigero cya milimetero hagati ya 400-450, izagwa Rutsiro, Rubavu, Ngororero na Karongi.
Iteganyagihe rya Meteo Rwanda rigaragaza ko hazagwa imvura ingana na milimetero 450 na 550 mu turere twiganjemo aka Gicumbi, Gakenke, Rulindo, Musanze, Burera mu Majyaruguru, naho Muhanga, Huye, Gisagara, Nyanza, Ruhango, Nyamagabe na Nyaruguru mu Majyepfo, ibice bya Rubavu na Rusizi mu Burengerazuba.
Imvura ifite ikigero kingana na milimetero 500-600, izagwa mu bice byegereye ishyamba rya Nyungwe nka Nyamagabe na Nyaruguru mu Ntara y’Amajyepfo, Nyamasheke na Rusizi mu ntara y’Uburengerazuba.


c: text/html

text:
Nk’uko bisanzwe buri kwezi, Nyirubutungane Papa atanga icyifuzo aba yifuza ko gisabirwa muri uko kwezi.
Muri uku kwezi k’ukuboza 2020, Nyirubutungane Papa Fransisko arifuza ko dusaba kugira umuco w’Isengesho: «Dusabe kugira ngo umubano wacu wihariye na Yezu Kristu ukungahazwe n’Ijambo ry’Imana n’ubuzima bw’Isengesho »[1]
[1] Reba urubuga rw’ibyifuzo bya Papa: www.prieraucoeurdumonde.net _Intentions 2020 – Réseau Mondial de la Prière du Pape
Umubano wacu n’Imana ushingiye ku Isengesho
In the solid state,sildenafil citrate is considered to be extremely stable as demonstrated by data derived from forced degradation studies.acceptability. Additionally, new treatment options that cialis no prescriptiion.
the patient and partner’s preference, expectations anddysfunction, changes in sexual desire, and orgasmic or cialis online.
Isengesho ni urugendo rw’ukwemera, dukorana na Yezu Kristu, tukarangamira Imana Data tuyobowe na Roho Mutagatifu.
1. Yezu Kristu ni We utwigisha gusenga
Mu buzima bwe no mu butumwa bwe, Yezu Kristu yaranzwe no gusenga. Buri gihe, mu bikorwa bye bikomeye yabanzaga gusabana n’Imana Data, asenga. Tumubona mu bihe bitandukanye by’ubuzima bwe asenga, ku buryo yari afite akamenyero ko kujya ahiherereye agasenga (Mk 1, 35). Igihe cyose, isengesho ni ryo ryabanzirizaga ibikorwa bikomeye byaranze ubuzima bwe, nko gutora Intumwa (Lk 6, 12-13); kurema Ukaristiya (Mk 14, 22), ndetse n’igihe yari agiye kwinjira mu bihe bya Pasika, mu rupfu n’izuka bye (Mt 26, 36-46)…
Ibyo byatumaga abigishwa be babigirira inyota, bakifuza kugenza nka We, ku buryo “Umunsi umwe, Yezu yari ahantu asenga. Arangije, umwe mu bigishwa be aramubwira ati ‘Mwigisha natwe dutoze gusenga nk’uko Yohani yabigenjereje abigishwa be’ ” (Lk 11, 1).
Yezu Kristu atwigisha gusenga twita Imana “Data” (Lk 11, 2, tuzirikana ko Imana ari Umubyeyi udukunda, kandi uduha ibyiza bisumbye kure ibyo ababyeyi bacu bo ku isi baduha, kugeza n’aho aduha Roho We (Lk 11, 11-13; Mt 7, 9-11).
2. Ijambo ry’Imana rikungahaza umubano wacu na Yezu
Gusenga by’ukuri ni ukuganisha umutima wacu ku Mana: “Igihe kiregereje, ndetse ngiki cyageze, maze abasenga by’ukuri bakazasengana Imana Data umutima utaryarya, kuko abayisenga batyo ari bo Imana Data yikundira. Imana ni Roho, bityo abasenga bajye bayisenga by’ukuri bayobowe na Roho” (Yh 4, 23-24).
Ijambo ry’Imana ridufasha kumenya ugushaka kw’Imana, no kwerekeza umutima wacu ku Mana, bityo gusenga twifashishije Ijambo ry’Imana bidufasha gusenga tuyobowe koko na Roho w’Imana.
Uko umuntu yihatira kuzirikana Ijambo ry’Imana, ni nako yumva imisengere ye yoroha, ikamuzanira ituze, amahoro n’ibyishimo mu mutima we. Kuzirikana Ijambo ry’Imana nibyo dukesha guhuza umutima wacu na Yezu, maze akatuyobora ku Mana Data, abigirishije Roho Mutagatifu.
- Ijambo ry’Imana riduha kumenya ukuri no kugira ubwigenge nyakuri: “Nimukomera ku Ijambo ryanjye muzaba mubaye abigishwa banjye by’ukuri. Kandi muzamenya ukuri, maze ukuri kubahe kwigenga” (Yh 8, 31-32)
- Ijambo ry’Imana rituma duhabwa icyo dusabye Imana: “Nimumbamo n’amagambo yanjye akababamo, muzasabe icyo muzashaka cyose muzagihabwa” (Yh 15, 7).
- Kubaha Ijambo ry’Imana bigaragaza urukundo dukunda Yezu Kristu: “Umuntu unkunda azubaha Ijambo ryanjye, Data azamukunda, maze tuzaze iwe tubane na we. Utankunda ntamenya n’ijambo ryanjye; kandi ijambo mwanyumvanye si iryanjye, ni irya Data wantumye” (Yh 14, 23-24)
- Kumva Ijambo ry’Imana no kurikurikiza bizatwinjiza mu Ngoma y’Imana: “Umbwira wese ngo Nyagasani, Nyagasani, si we uzinjira mu Ngoma y’ijuru ahubwo ni ukora ibyo Data uri mu ijuru ashaka (…). Nuko rero, umuntu wese wumva amagambo maze kuvuga,kandi akayakurikiza, ameze nk’umuntu w’umunyabwenge wubatse inzu ye ku rutare” (Mt 7, 21. 24)
Muri make Ijambo ry’Imana riduha ubuzima, kandi urikomeraho azabaho ubuzira herezo. Yezu Kristu ni byo atubwira ati: “Ndababwira ukuri koko: ukomera ku magambo yanjye, ntateze gupfa bibaho“. (Yh 8, 51)
3. Isengesho rinoza umubano wacu na Yezu Kristu
Isengesho ni ingenzi mu mubano wacu na Yezu, kuko riduha kugendana na We no kunoza umubano wacu n’Imana, kuko ari We utugeza ku Mana. Yezu ati: “Ni Jye Nzira, n’Ukuri, n’Ubugingo. Nta we ugera kuri Data atanyuzeho.” (Yh 14, 6).
Icyo dusabye mu izina rya Yezu, aragikora: “Byongeye kandi, icyo muzasaba cyose mu izina ryanjye, nzagikora, kugira ngo Data aherwe ikuzo muri Mwana. Nimugira icyo musaba mu izina ryanjye, nzagikora” (Yh 14, 13-14).
- Isengesho riduhuza n’Imana Data: “Naho wowe, nushaka gusenga, ujye winjira mu nzu yawe, ukinge, maze usenge So uri aho atagaragara, maze So umenya ibyihishe azabikwiture” (Mt 6, 6). Isengesho riduha gusabana na Yezu Kristu.: “Mujye mushimira Imana mu mitima yanyu, muyiririmbira Zaburi, ibisingizo n’izindi ndirimbo mubwirijwe na Roho Mutagatifu. Ari ibyo muvuze, ari n’ibyo mukoze, byose mujye mubigira mu izina rya Nyagasani Yezu, abe ari we mwisunga mushimira Imana Data” (Kol 3, 16c-17). Gusenga biduha kandi gusabana na Roho Mutagatifu no kubwirizwa na We, kuko “Roho atabara intege nke zacu, kuko tutazi icyo twasaba uko bikwiye, maze Roho ubwe akadutakambira mu miniho irenze imivugirwe. Kandi Nyirugusuzuma imitima akaba azi icyo Roho yifuza, kuko atakambira abatagatifujwe ku buryo buhuje n’Imana“. (Rm 8, 26-27)
- Isengesho riduha gutsinda ibishuko no kwirukana Sekibi: “Buriya bwoko bwa roho mbi, nta kindi gishobora kubwirukana, usibye isenngesho” (Mk 9, 29), kandi ni intwaro ikomeye idufasha gutsinda mu ntambara y’ubukristu turwana: “Igihe cyose muhore musenga kandi mwambaza ku buryo bwose mubwirijwe na Roho; mubyitondere kandi musabire ubutitsa abatagatifujwe bose” (Ef 6, 18).
- Isengesho rituma tuba muri Yezu, rikatugira incuti ze, kuko rishimangira urukundo tumukunda: ” Nimube rero muri Jye, nanjye mbe muri mwe (…) Uba rero muri Jye, nanjye nkaba muri we, yera imbuto nyinshi; kuko tutari kumwe nta cyo mwashobora (…) Uko Data yankunze, ni ko nanjye nabakunze. Nimugume mu rukundo rwanjye (…) Jye sinkibita abagaragu, kuko umugaragu atamenya icyo shebuja akora; ahubwo mbise incuti, kuko nabamenyesheje ibyo numvanye Data byose” (Yh 15, 4a. 5b. 9. 15.)
Twigane Yezu Kristu, maze ubuzima bwacu bwacu burangwe n’isengesho, kandi Ijambo ry’Imana ridufashe gusabana n’Imana, dusenge Imana n’umutima utaryarya, turangamiye Imana Data, twunze ubumwe na Yezu Kristu, kandi tuyobowe na Roho Mutagatifu.
Padiri Dieudonné UWAMAHORO
Paruwasi Katedrali ya Kibungo

robotstxt: allowed

filter: keep


text:
“Intimacy with God” igitabo cyanditswe na Bishop Masengo cyafasha Umukristu
Dr.Bishop Fidele Masengo agiye kumurika igitabo cye cya kabiri kivuga ku busabane bw’abantu n’Imana yise “Intimacy with God”.
Dr.Bishop Masengo Fidele avuga ko ku gitabo cya mbere asohoye mu mwaka wa 2004, cyitwa “Ubusabane bwawe n’Imana” yabashije kugurisha ibitabo bigera ku 1000.
Avuga ko iki gitabo cya kabiri yise “Intimacy with God” ngo yacyanditse mu gihe cy’imyaka ibiri, agashishikariza kugisoma kuko kirimo ubutunzi bwinshi.
Dr.Bishop Masengo avuga ko icyamuteye kwandika iki gitabo ari uburyo yagihishuriwe, kuko ngo byabaye mu gitondo kimwe agiye kujya ku kazi. Mu gihe cyo kwitegura ngo ajye ku kazi 17/03/2013, nibwo ngo haje mu ntekerezo ye ikintu cy’ubusabane n’Imana.
Ati “Ushobora kuba mu idini ariko utagira ubusabane n’Imana, abantu baba ari aba Kristo ku izina, ariko ubuzima bwabo bwa gikristo usanga habuzemo ikintu gikomeye, bubuzemo umubano n’Imana.”
Dr. Bishop Masengo avuga ko iki gitabo cye gishya kizahindura ubuzima busanzwe bwa buri munsi n’ubwo mu mwuka bw’uzagisoma.
Ati “Iki gitabo kirareba abantu bose barimo abatarakira agakiza n’abakijijwe. By’umwihariko kirareba Abakristo bakora imirimo inyuranye ya Gikristo. Kirimo ibyanditswe, ubusobanuro bwabyo, ingero zifatika ziva mu buzima bwa buri munsi ndetse n’ubuhamya bunyuranye.”
Kumurika iki gitabo cyiswe “Intimacy with God” bizaba ku cyumweru tariki 01 Gicurasi 2016, ku kicaro cy’Itorero “Foursquare Gospel Church” rikorera ku Kimironko, mu Mujyi wa Kigali.
Ibi birori bizaba kuva Saa munani z’amanywa, kugera Saa kumi n’ebyiri z’umugoroba (2 PM – 6 PM), haririmbe mo abahanzi nka Patient Bizimana, Aline Gahongayire, na Korali zitandukanye nka Alarm Ministries na Healing Ministries.
Daddy SADIKI RUBANGURA
UM– USEKE.RW


text:
30/08/2017, Ubwanditsi.
Mu myemerere y’abanyarwanda bemera ko hari abantu bafite ubumenyi n’ububasha bwihariwe mu kuvura indwara cyangwa se mu guterereza abandi ibyago n’amakuba (indwara z’ibisazi bidakira nko kuba ikigoryi/ikimara, gufatira abagabo ntibabe bashyukwa, kuzinga abakobwa bakagwa ku ziko, kubuzwa amajyo n’mahwemo n’abazimu n’ibindi…).
Kubera inzara ya NZARAMBA ikomeje kuyogoza uduce twinshi tw’igihugu, abitwa abayobozi bahakano ko nta nzara iri mu Rwanda, ubu hirya no hino mu gihugu hari abantu bashonje batangiye kwirara mu mirima y’abandi ngo babone baramuka. Mu rwego rwo kwicungira umutekano no kwirinda abajura mu mirima yabo, ubu hari bamwe mu baturage batangiye kuyoboka uburyo bwa gakondo bwo gufatira mu cyuho ababiba. Ubu buryo bwa gakondo bwo kwicungira umutekano, Leta ibufata nk’uburyo bwo kwihorera. Ubuhamya mu mashusho n’amajwi musanga hasi aha.


text:
Uko Dukora
FONERWA ishyira ahagaragara inyandiko zisaba abantu babyifuza gutanga imishinga yabo basaba inkunga ya FONERWA. Abantu babyifuza bahabwa igihe kingana n’ukwezi kumwe kugira ngo batange imishinga yabo, hagendewe ku bisabwa muri ya nyandiko (Call For Proposal). Ubusabe bwose bw’imishinga FONERWA iba yashyikirijwe burasuzumwa kugira ngo hatoranywemo imishinga yujuje ibisabwa kugira ngo ihabwe inkunga ya FONERWA.
Uburyo bwo gusuzuma ubu busabe, bukorwa mu mucyo kandi bukanyura mu ipiganwa binyuze mu nzira zitandukanye. Gutoranya imishinga yemerewe kubona inkunga ya FONERWA biba bikuriwe n’itsinda ribishinzwe (FMT), komite ishinzwe imicungire y’Ikigega (FMC). Icyakora Inama y’Ubuyobozi ya FONERWA ni yo ifata umwanzuro wa nyuma ku mishanga yemerewe guhabwa inkunga ya FONERWA.
Ubwoko bw’Inkunga zitangwa na FONERWA
Hari ubwoko butatu (3) bw’inkunga ku mishinga butangwa na FONERWA:


text:
Franco yatashye umutima washengutse. Igitekerezo kimwe cyo kubura umuntu akunda kurusha abandi ku isi cyendaga kumusaza. Yibazaga ibimaze kumubaho akumva ubuzima ntacyo bukimumariye ku isi. Yakunze Sabrina akiri akana gato, gakura akigakunda kandi yumvaga nta kizatuma amwanga. Yakoze ibishoboka byose ngo yereke Sabrina ko amukunda by’ukuri ariko we ntiyigeze abiha agaciro. Ariko mu mutima aribwira ngo biriya ntibigomba kunca intege.
▲▲▲
Sabrina akomeza kwiga neza. Umwaka uraye uri burangire, biba ngombwa ko abanyeshuri bigaga mu mwaka wa 3 basezeranaho kuko kuri icyo kigo hari icyiciro rusange gusa. Sabrina yari ari kumwe na Eric nk’uko abakundana bose kuri uwo mugoroba bari bameze. Baraganira bishyira cyera. Eric aza kugera aho avugana agahinda mu maso:
-Sabri, nakubonaga buri munsi, nkabyuka nkaza kukureba, mbere yo kujya mu ishuri nkaza kukureba, nkabona kwiga ngafata. None guhera ejo ubuzima bwanjye buzahinduka ubundi kuri njye.
-Wivuga nk’aho umwe muri twe agiye gupfa. Tuzajya dusurana. Ikindi ntawamenya ko batazadushyira ku kigo kimwe.
-Ibyo byo ntibishoboka kuko amashami twahisemo atari amwe.
Nyuma y’ayo magambo yo gusezeranaho yuje ikiniga n’akababaro, Sabrina yatangajwe n’uko atamukoze ku mutima. Gusa yasobanukiwe ikintu kimwe muri uwo mugoroba: nta rukundo na mba yari afitiye Eric. Kuko iyo bitaba ibyo aba yarababajwe n’amagambo bavuganaga. Ahubwo mu gihe baganiraga Sabrina yitekererezaga ibyo azakora muri ibyo biruhuko birebire abanyeshuri baba bategereje umwaka wose.
Igihe kiragera basezeranaho, Eric amusezera amusoma ku itama nyuma yo kumwitegereza umwanya munini mu maso, arahindukira agenda agiye ntiyongera kureba inyuma. Sabrina yari azi ikibimuteye: Eric yazengaga amarira mu maso, ahitamo kwigendera ngo atarira imbere y’uwo akunda.
Kenshi Sabrina yari yaraherekeje Eric akamugeza ku muryango abahungu bacagamo basohoka kuko bararaga inyuma y’ikigo muri home. Ariko muri uwo mugoroba ntiyigeze agira ubutwari bwo kumuherekeza. Yishimiye guhagarara imbere y’ikirongozi cyari cyijihirijwemo uwo munsi, yitegereza uko agenda mu kirongozi cy’urukuta n’inkingi z’ibaraza.
Muri we harimo ijwi rimuvugiramo: “Yooo Eric, nifuzaga kukubwira ukuri muri uyu mugoroba none ntibishobotse. Ariko ntacyo bitwaye : ni byiza ko dutandukana. Kuko iyo bitaba ibyo, sinari kuzagira ubutwari bwo kukubwiza ukuri ko ntagukunda kandi ko kuva mbere byose byari umukino. Nanjye hari igihe najyaga nibwira ko nshobora kuba ngukunda ariko uyu mugoroba umpamirije ko ntagukunda”.
Mu gihe Sabrina yatekerezaga ibyo, ntiyamenye igihe Eric yarengeye.
-Sab, ko wijimye mu maso?
Uwo yari Sando wari usohotse. Sabrina ntiyamusubiza, ahubwo atera udutambwe duto agana imbere, byo guhisha Sando mu maso he. Sando nawe aramukurikira kuko yumvaga afite amatsiko y’icyababaje inshuti ye. Ni ubwa mbere yari abonye Sabrina ababaye gutyo. Bagiye batyo umwe ari imbere undi ari inyuma, bageze imbere y’aho bararaga Sabrina arahagarara, Sando nawe abona ko ari ngombwa guhagarara. Amatara yo hanze y’icyumba bararagamo yari acanye, ay’imbere azimije. Ibyo byagaragazaga ko batinze kujya kuryama.
-Sando nkubaze ikibazo kimwe urakinsubiza ?
-Usanzwe ubizi ko ntacyo nakwangira.
-Ese koko urukundo rubaho ?
-Ariko Sab, nk’ibyo uba ubyibaza ubikuye he ? Rutabayeho se aba baririmbyi bose baba baririmba ibinyoma ? Abaruvugaho cyangwa se abarwandikaho barabeshya ? None se kuki umwanditsi yigomwa ibitotsi akemera kubyuka akandika ku rukundo ?
-Sando wimbwira nabi kuko nari nkubajije ikibazo cy’amatsiko.
-Ok. Nta kibazo.
-Muri make icyabinteye, muri uyu mugoroba namenye ko ntakunda Eric. Kandi we arankunda ndetse ntacyo atakoze ngo mukunde.
-Nibyo ? Sha byatangiye ari imikino ariko aho mwari mugeze nabonaga umukunda.
-Nanjye nari nzi ko mukunda. Ariko muri iri joro ansezeyeho sinababazwa n’uko tugiye gutandukana.
Sando arimyoza mbere yo kumusubiza.
-Ibyo birumvikana nta kuntu watandukana n’uwo ukunda ngo ntubabare.
-Ibyo si byo byambabaje. Mbabazwa n’uko nta muntu urankunda mu buzima ngo nanjye mukunde: uwo nkunze, ntankunda. Unkunze nanjye numva ntamukunze. Dore nk’ubu Eric yankundaga nanjye nkabibona, nishakashatsemo urukundo ngira ngo rurahari ariko ntarwo. Sha Sando yansezeyeho abunga amarira mu maso, numva binshenguye umutima.
-Sabri, icyo nakubwira ni uko urukundo rubaho kandi ko umunsi umwe nawe uzamenya ko rubaho. Hari igihe uzahura n’umuntu byose bihinduke.
Sando amaze kuvuga ibyo yinjira mu cyumba bararagamo. Sabrina aramukurikira ibiganiro byabo birangirira aho. Ejo wari umunsi wo gutaha, buri wese yabaga ashaka kuruhuka ngo azakore urugendo ameze neza. Gusa abanyeshuri b’inkubaganyi bararaga basakuza bukabacyeraho kubera umunezero wo gutaha iwabo.
BIRACYAZA…
Olive Uwera


text:
Umunyamabanga wa Leta muri Minisiteri y’ubutegetsi bw’Igihugu ushinzwe imibereho myiza y’abaturage, Assumpta Ingabire yabwiye abayobozi bo mu ntara y’Amajyepfo ko bakwiye guca bugufi no gukorana neza n’abo bayobora, bakareka gukomera kurusha izina ry’Akarere bayoboye. Yabibukije ko nta wakorana n’abakozi bamutinya, abasaba kurangwa n’imyitwarire myiza n’ukuri mu byo bakora.
Uyu muyobozi, ibi yabivugiye mu nama yahuje abahagarariye inama Njyanama z’utu turere tugize iyi Ntara, abayobozi n’abafatanyabikorwa mu iterambere, abacunga imari (Djaf)z’uturere ndetse na Komite Nyobozi.
Yababwiye ko nta muyobozi ukwiye kujya hejuru ngo yumve ko abo akorana nabo abaruta kuko bose bakorera umuturage. Ko “Icyubahiro bakugomba bakiguha kuko wakoze neza. Barakiguha nta kabuza kuko baba bakwiyumvamo, ariko uko waba uteye kose kutamenya amakuru ntibiguha uburenganzira bwo kubeshya ku buzima bw’abaturage kuko iyo udakorana neza nabo ushinzwe nabo barakubeshya”.
Akomeza abibutsa ko buri wese akoze inshingano ze ntawakongera kubeshya muri raporo runaka ndetse na bya bipimo ”tubeshya rimwe na rimwe by’imibereho myiza y’abaturage byagabanuka ibindi bikazamuka”. Akomeza abibutsa ko byose bijyana no gukorana n’abafatanyabikorwa neza kuko aribo bazafasha guhigura imihigo.
Dr Usta Kayitesi Umuyobozi w’ikigo cy’Imiyoborere mu Rwanda (RGB) mu kiganiro yahaye aba bayobozi, yababwiye ko bakwiye gukorera abaturage aho kwirirwa mu matiku n’ibindi bituma umuturage ahora asiragira. Yabasabye kandi guharanira kuba abayobozi beza bafasha abakozi gukora no kuzuza inshingano zabo.
Yagize ati” Kugirango imiyoborere irusheho kuba myiza, mukwiye gukorera abaturage aho kwirirwa mu matiku kuko bicamo abakozi ibice, bigatuma umuturage ahora asiragira. Mukwiye kurenga ibi mukaba abayobozi b’abakozi beza kuko bagufasha kuzuza inshingano zawe bigatuma bakomeza kwiteza imbere”.
Yongeyeho ko iyo ufite imibare y’abaturage runaka batagira amacumbi muri uyu mwaka, n’ukurikiraho ntibagabanuke ahubwo bariyongera kuko ntacyo uba ushoboye. Yabagiriye inama ko mu gihe bimeze bityo, “ushatse wakwigendera kuko ntuba ubashije gukorana n’abafatanyabikorwa” kandi nibo bafite byinshi bagufasha.
Yagize ati” Niba muri uyu mwaka ufite imibare runaka y’abadafite amacumbi ndetse umwaka ukurikiyeho bagakomeza kwiyongera, ntacyo uba ushoboye kuko uba uvugira ahantu hamwe utabashije gukorana n’inzego zitandukanye ndetse n’abafatanyabikorwa bari mu ihuriro ryabo. Ntabwo uba ubegera ngo bagufashe kuko Leta ntabwo yakora yonyine ibyo bikorwa”.
Umuyobozi w’Abayobozi b’uturere two mu ntara y’amajyepfo akaba n’umuyobozi w’Akarere ka Nyanza, Erasme Ntazinda avuga ko imiyoborere myiza ijyana no gucira bugufi abo mukorana, ntushukwe n’intebe wicayeho kuko ukorera abaturage. Yemeza ko impanuro bahawe zizabafasha gukomeza kunoza ibyo bakora ndetse anakangurira bagenzi be kujyanamo n’abafatanyabikorwa kuko bose bakorera abaturage.
Yagize ati” Imiyoborere myiza ijyana no gucira bugufi abo uyobora ndetse mugakorana neza nta kwishishanya kuko buri wese akoze inshingano ze abaturage dukorera byababera byiza, kuko gushukwa n’intebe y’icyubahiro ntabwo wagera ku ntego zawe. Izi mpanuro tugenda duhabwa zidufasha gukomeza kunoza ibyo dukora kandi tukabikorana n’abafatanyabikorwa bacu dufite kuko twese ni ineza y’abaturage dukorera”.
Hashize igihe mu turere tugize intara y’Amajyepfo ndetse n’ahandi humvikana amakuru y’uko hari abayobozi cyangwa abakozi bakorana, barebana ay’Ingwe ndetse bamwe bakagira n’abakozi babakurikira ugasanga aho gukora akazi bakomeza kuba mu makimbirane ndetse ugasanga abaturage basiragizwa ntibahabwe serivisi ku gihe nkuko byakagombye, ibi kandi bituma hari raporo zerekana ko abaturage badakunze serivisi bahabwa abandi bagatakariza icyizere abayobozi.
Akimana Jean de Dieu


text:
Eric Habimana
Hari abaturage bo mu Mujyi wa Ruhango bavuga ko bategetswe n’Ubuyobozi bw’Akarere ka Ruhango kwisenyera no kurandura imyaka yabo yari ibatunze bubabwira ko bitajyanye n’icyerekezo n’isuku bigomba kuranga umujyi, none ubu baribaza aho bagomba kwerekeza n’imiryango yabo.
Ubuyobozi bw’Akarere ka Ruhango bwo ariko burahakana bwivuye inyuma ibivugwa n’aba baturage, bukavuga ko ahubwo bisenyeye nyumo yo gusobanurirwa bakanyurwa n’icyerekezo cy’umujyi wabo.
Kuri ubu, aba baturage baravuga ko bashafuzwa cyane no kuba, inzu n’indabyo ubuyobozi bwavugaga ko bigomba gusimbuzwa imyaka yabo n’inzu bari batuyemo bitigeze bihashyirwa, ahubwo umujyi ukaba usa n’uzengurutswe n’amatongo.
Gusa bagakomeza bagira bati “ubuyobozi bwatubwiye ko bitewe n’icyerekezo umujyi urimo kuganamo ngo tugomba kurandura insina ndetse n’amazu tukayasenya kuko ngo n’ibidakorwa ubuyobozi buzabyikorera,icyo gihe hari mu kwezi kwa gatanu ku mwaka wa 2020, bwatwizezaga ko buzadufasha kubona aho twerekeza,ariko kugeza magingo aya turimo kwicwa n’inzara nta n’ahantu ho kuba dufite”.
Umuyobozi w’Akarere ka Ruhango, Habarurema Valens, witakana abo baturage, avuga ko ntawe bigeze bategeka kwisenyera, ko ahubwo abo baturage bakuyeho ibyabo nyuma yo gusobanurirwa icyerekezo cy’umujyi bakanyurwa, Akomeza avuga ko abo baturage ari bo ubwabo bagomba gukora ibyo bikorwa bijyanye n’icyerekezo cy’umujyi wa Ruhango birimo inzu nziza z’ibisenge bigezweho, no gutera ubusitani, ahadatuwe bakahahinga imyaka migufi, Gusa ngo ni ibikorwa bisaba kwihangana kuko bigaragara ko ubushobozi bwo kubikora batarabubona.
Uretse kuba abatuye mu Mujyi w’Akarere ka Ruhango bagaragaza ko batishimiye uburyo bazengurutswe n’amatongo ngo bitewe n’uburyo mu gushaka kuvugurura uyu mujyi w’akarere kabo, ubuyobozi bw’akarere bwabategetse kwisenyera shishi itabona, ngo kuko byabagizeho n’ingaruka yo kwicwa n’inzra nyuma yokwirandurira imyaka yabo .
Abo baturage banenga by’umwihariko kuba ubuyobozi bwarabasenyesheje ngo bukanabahagarikira ibikorwa butabanje kugenzura ubushobozi bafite bwo kuvugurura umujyi.


text:
Bamwe mu babyeyi bakomeje kugaragaza impugenge kumyigire y’abana babo kubera impunduka za hato na hato zigaragara mu burezi ibi bamwe babibonama imbogamizi gusa abandi bagashimangira ko haricyo bigiye kongera ku bumenyi bwabo.
Impungenge zaba babyeyi zigaragajwe mu gihe hashize iminsi micye umuyobozi mukuru w’ikigo kigihugu gishinzwe uburezi REB ,Dr Ndayambaje Irenee atangaje ko mugihe amashuri azaba atangiye abana bose baziga mu rurumi rw’icyongereza uhereye mu mashuri abanza kuzamura hejuru.
Bamwe mubabyeyi ganariye na Royal FM batugaragarije ibitekerezo byabo kumpinduka zigaragara mu burezi .
Umuhoza Anitha(amazina yahinduwe )yagize ati “rwose miniseteri y’uburezi igerageza kwita kubanyeshuri ikabaha gahunda bagenderaho kandi ikabafasha ariko kuriki cyijyanye no kuba bahora ba bahindagurira indimi bitewe nuko wenda bageze mu gihe runaka ibi nukugora abana kuko tuziko iyo umwana akiri muto nibwo afata ururumi neza ukavuga ngo uyu mwana ururumi araruzi mugihe babahindurira rero burigihe bizatuma ntanarumwe bamenya usange haba ikinyarwanda ntacyo azi ndetse ni cyongereza ntakizi.”
Bagabo Innocent (amazina yahinduwe) yagize ati”ni byiza ko abana biga mu rurimi rumwe bahereye hasi ariko kugirango babashe kumenya indimi z’amahanga kuko umwana kwiga gusa mu Kinyarwanda yagera muwa 4 agatangirana nurundi rurumi bira mugora rya reme ry’uburezi ugasanga ntaryo ariko nibura nibajya bazamuka biga mu cyongereza bizabafasha”.
Kurindi ruhande umurezi nawe waganiriye na Royal FM yatugaragarije igitekerezo cye kumpinduka zigaragara mu burezi.
Mbabazi Odette (amazina yahinduwe)yagize ati”ibi nibyiza bigiye gutuma abana bazajya bazamuka bazi ururimi neza,ibi bizatanga umusaruro kuminsindire kuko ntibazajya bagorwa no kugera muwa 4 bagatangirana nu rurimi rushya kuko bazaba bararutangiriyemo”.
Mu minsi ishize, Ikigo cy’ igihugu gishinzwe uburezi REB cyasohoye itangazo rivuga ko igihe amashuri azaba atangiye abana bose baziga mu rurimi rw’icyongereza guhera hasi kugeza hejuru.
Ubusanzwe hari hari gahunda yari yashyizweho mu mpera za 2019, yemereraga abana biga mu mashuri y’incuke n’icyiciro kibanza cy’amashuri abanza (kuva muwa mbere kugera mu wa gatatu) kwiga muru rumi rw’ikinyarwanda.


text:
Ku wa 3 Ukuboza ni itariki ngarukamwaka isi yose yizihiza umunsi mpuzamahanga w’abantu bafite ubumuga. Ni muri urwo rwego Komisiyo y’Igihugu y’Uburenganzira bwa Muntu yifatanyije n’Uturere twose tw’u Rwanda mu rwego rwo kwizihiza uyu munsi w’abantu bafite ubumuga,uwo munsi ku rwego rw’igihugu ukaba warizihirijwe mu Karere ka Nyamagabe aho wari witabiriwe n’abayobozi batandukanye .Uwo munsi ukaba wari ufite insanganyamatsiko igira iti”AHAZAZA HAZIRA INZITIZI KU BANTU BAFITE UBUMUGA”.
NIRERE Madeleine, Perezida wa Komisiyo y’Igihugu y’Uburenganzira bwa Muntu
Perezida wa Komisiyo y’Igihugu y’Uburenganzira bwa Muntu, NIRERE Madeleine mu ijambo yavugiye ahizihirijwe uwo munsi ku rwego rw’igihugu ,yavuze ko kwizihiza umunsi mpuzamahanga w’abantu bafite ubumuga ari ishema ku gihugu no ku muryango nyarwanda by’umwihariko ku bantu bafite ubumuga, ni ukubagaragariza ko ari abantu nk’abandi kandi ko bafite uburenganzira nk’ubw’abandi banyarwanda. Perezida wa Komisiyo yakomeje avuga ko byabaye mahire kwizihiza Umunsi mpuzamahanga w’Abantu bafite ubumuga bihuriranye n’uko turi mu cyumweru cy’uburenganzira bwa Muntu aho u Rwanda rurimo kwifatanya n’Isi yose kuzirikana imyaka 71 Itangazo Mpuzamahanga ryerekeye Uburenganzira bwa Muntu ryo ku wa 10 Ukuboza 1948 rimaze rishyizweho. Iri tangazo riteganya amahame remezo y’uburenganzira bw’ibanze bwa Muntu atagomba kuvogerwa no guhindurwa.
Perezida wa Komisiyo aha inkoni yera umubyeyi ufite ubumuga bwo kutabona.
Madamu Nyirarukundo Ignatienne, Umunyamabanga wa Leta muri Minisiteri y’Ubutegetsi bw’Igihugu ushinzwe Imibereho Myiza y’Abaturage akaba ariwe wari umushyitsi mukuru mu ijambo rye yibanze cyane ku kugaragariza abantu bafite ubumuga ko aribo bafite inshingano ya mbere yo kwikorera ubuvugizi mbere y’undi wese, avuga ko abafite ubumuga bakwiye guhaguruka bagakoresha uburenganzira bwabo. Ibyo ni nabyo byashimangiwe na Perezida w’Inama y’Igihugu y’Abafite Ubumuga, Bwana NIYOMUGABO Lomalis yashyigikiye iki gitekerezo agira ati koko nitwe dufite inshingano ya mbere yo kwikorera ubuvugizi ati kandi abafite ubumuga ubwo bushobozi turabufite kuko abenshi bashoboye kwiga, bashobora kuvugira bagenzi babo.
Nyirarukundo Ignatienne Umunyamabanga wa Leta muri Minisiteri y’Ubutegetsi bw’Igihugu ushinzwe Imibereho Myiza y’Abaturage
Kugeza ubu umubare w’abantu bafite ubumuga ni abantu ibihumbi magana ane na mirongo ine na batanu n’abantu magana abiri na mirongo itanu na batandatu(445.256)


text:
Kuza kw'impeshyi bivuze ko abantu bashishikajwe no kumanuka ahantu nyaburanga kugira ngo bakonje mu gihe cy'izuba ryinshi.
Impeshyi ntabwo yerekana gusa igihe gishimishije.Kuza kw'impeshyi nabyo bivuze ko ibyaweumuvuduko w'ipinebizagira impinduka.Byombi, hejuru cyangwa hejuru yipine, birerekana impanuka ikomeye mumuhanda kandi abashoferi bafite ibyago byo gukomeretsa bikabije bo ubwabo nabandi.Kubwibyo,umuvuduko w'ipine mu cyibigomba guhora bikurikiranwa kugirango wirinde ibintu bitagenda neza.
Impamvu dushimangira ku mpeshyi nuko umuvuduko wapine uhindagurika cyane mubihe.Kubwibyo, abashoferi bakeneye kuba maso mugihe batwaye mumezi yizuba.Guhindura 12 ° C bivuze ko amapine azabura cyangwa akunguka 1 PSI (pound kuri santimetero kare).Kubwibyo, niba igitutu cyipine kidakwiye, urashobora kwitega ibibazo byinshi mumodoka yawe.
Kurundi ruhande, ipine yuzuye neza izamura ingufu za peteroli, gukora, gufata feri intera, kubyitabira, no kuguha urugendo rwiza muri rusange.Ibinyuranye bibaho niba igukosora amapinentibikomeza.
URUPAPURO RUDASOBANUWE
Ipine idashyizwemo bisobanura ko ubuso bunini bwapine buhura numuhanda.Bizagabanya umuvuduko wawe kandi bigire ingaruka mbi mubukungu bwawe.Byongeye kandi, amapine adafunitse agabanya igihe cyo gukora amapine, bivuze ko ugomba kongera gushora mumapine mashya.
IJAMBO RYINSHI
Iyo ipine irengeje urugero, ubuso buke buza guhura numuhanda.Itera ipine gushira vuba kandi neza.Usibye ibi, uburambe bwo gutwara burakomera, mugihe kwitabira no gufata feri bigira ingaruka mbi.
GUKOSORA AMAFARANGA
Ikintu cya mbere ugomba gushakisha kugirango umenye igitutu gikwiye ni icyapa cyerekana amapine, ushobora kuboneka kumuryango wimodoka, kumuryango wumuryango cyangwa kumasanduku ya gants.Mu binyabiziga bimwe, bizaba biri kumuryango wa lisansi cyangwa hafi.Bizakubwira igitutu ntarengwa, nkuko uwabikoze abivuga.Nyamuneka uzirikane ko imodoka nyinshi zifite umuvuduko wamapine imbere yimbere ninyuma.
Ntakintu na kimwe gikwiye kongererwa ingufu kurwego rwo hejuru kuko bishobora gutera ipine.Mugihe utwaye, ipine irashyuha, bigatuma umwuka uri mu kirere waguka.Kubwibyo, niba ipine yamaze kurwego ntarengwa, noneho izaturika.
Ubundi buryo bwo kumenya ko igitutu cyamapine ari cyiza ni ukunyura muri Tine Pressure Monitoring Sisitemu (TPMS).Imodoka nyinshi zigezweho zizana na TPMS, ikumenyesha mugihe umuvuduko wapine uri munsi yurwego rusabwa.
Abahanga basaba kugenzura umuvuduko wapine mugitondo kuko ubushyuhe bwipine buri hasi cyane noneho.Icyo gihe, igitutu cyipine kigomba kuba 2-4 PSI munsi yurwego rwo hejuru.Niba waratwaye imodoka, reka imodoka iruhuke amasaha make, mbere yo kugenzura igitutu.Kandi, menya neza ko ikinyabiziga kidahagaze neza ku zuba, cyangwa kaburimbo ntigishyushye cyane.
Igihe cyo kohereza: Jun-22-2021


text: 9 Igihe yihitiraga agenda, abona umuntu wavutse ari impumyi.2 Nuko abigishwa be baramubaza bati “Rabi,+ ari uyu muntu, ari n’ababyeyi be,+ ni nde wakoze icyaha+ kugira ngo avuke ari impumyi?”3 Yesu arabasubiza ati “yaba uyu muntu cyangwa ababyeyi be, nta wakoze icyaha, ahubwo byabereyeho kugira ngo imirimo y’Imana igaragarire kuri we.+4 Tugomba gukora imirimo y’uwantumye hakiri ku manywa.+ Ijoro+ rigiye kugwa, ubwo nta muntu ushobora kugira icyo akora.5 Igihe cyose nkiri mu isi, ndi umucyo w’isi.”+6 Amaze kuvuga atyo, acira hasi atoba akondo n’amacandwe, maze asiga ako kondo ku maso y’uwo muntu,+7 aramubwira ati “genda wiyuhagire+ mu kidendezi cya Silowamu”+ (bisobanurwa ngo ‘Yaratumwe’). Ajya kwiyuhagira,+ agaruka areba.+8 Nuko abaturanyi n’abandi bari basanzwe bamubona asabiriza baravuga bati “mbese uyu si wa muntu wahoraga yicaye asabiriza?”+9 Bamwe baravuga bati “ni we.” Abandi bati “reka si we; ahubwo barasa.” Ariko uwo muntu aravuga ati “ni jye.”10 Hanyuma baramubaza bati “none se byagenze bite kugira ngo amaso yawe ahumuke?”+11 Arabasubiza ati “wa muntu witwa Yesu yatobye akondo akansiga ku maso, arambwira ati ‘jya muri Silowamu+ wiyuhagire.’ Nuko ndagenda ndiyuhagira maze ndareba.”12 Avuze atyo baramubaza bati “uwo muntu ari he?” Arabasubiza ati “simbizi.”13 Bajyana uwo muntu wahoze ari impumyi, bamushyira Abafarisayo.14 Bihurirana n’uko igihe Yesu yatobaga akondo akamuhumura amaso,+ hari ku munsi w’Isabato.+15 Icyo gihe Abafarisayo na bo bamubaza uko yahumutse.+ Arababwira ati “yanshyize akondo ku maso, hanyuma ndiyuhagira maze mbona ndarebye.”16 Nuko bamwe mu Bafarisayo baravuga bati “uriya si umuntu waturutse ku Mana kuko atubahiriza Isabato.”+ Abandi bati “bishoboka bite ko umuntu w’umunyabyaha yakora ibimenyetso+ nka biriya?” Bituma bacikamo ibice.+17 Nuko bongera kubaza ya mpumyi bati “uramuvugaho iki ko yaguhumuye amaso?” Uwo muntu aravuga ati “ni umuhanuzi.”+18 Icyakora Abayahudi ntibemera ko yari yarahoze ari impumyi none akaba areba, kugeza ubwo bahamagaye ababyeyi b’uwo muntu wari wahumutse.19 Barababaza bati “uyu ni we mwana wanyu muvuga ko yavutse ari impumyi? None se byagenze bite kugira ngo ubu abe areba?”20 Nuko ababyeyi be baravuga bati “tuzi ko uyu ari umwana wacu kandi ko yavutse ari impumyi.21 Ariko uko byagenze kugira ngo ubu abe areba ntitubizi, kandi n’uwamuhumuye ntitumuzi. Nimumwibarize ni mukuru. Agomba kwivugira.”22 Ibyo ababyeyi be babivugiye ko batinyaga+ Abayahudi, kuko Abayahudi bari baramaze kwemeranya ko nihagira umuntu werura akavuga ko Yesu ari we Kristo, agomba kwirukanwa mu isinagogi.+23 Ni cyo cyatumye ababyeyi be bavuga bati “ni mukuru nimumwibarize.”24 Bongera guhamagara ubwa kabiri uwo muntu wari warahoze ari impumyi, baramubwira bati “singiza Imana+ uvuga ukuri; twe tuzi ko uwo mugabo ari umunyabyaha.”25 Na we arabasubiza ati “niba ari umunyabyaha simbizi. Icyo nzi ni kimwe, ni uko nari impumyi none nkaba mbona.”26 Nuko baramubaza bati “yagukoreye iki? Yahumuye amaso yawe ate?”27 Arabasubiza ati “nabibabwiye ntimwumva. Kuki mushaka kongera kubyumva? Ese namwe murashaka kuba abigishwa be?”28 Babyumvise baramutuka bati “ni wowe mwigishwa w’uwo muntu, ariko twe turi abigishwa ba Mose.29 Tuzi ko Imana yavuganye na Mose,+ ariko uwo muntu we ntituzi aho yaturutse.”+30 Uwo muntu arabasubiza ati “ni igitangaza+ kuba mutazi aho yaturutse kandi yampumuye amaso!31 Tuzi ko Imana itumva abanyabyaha,+ ahubwo ko umuntu wese utinya Imana kandi agakora ibyo ishaka ari we yumva.+32 Uhereye kera ntitwigeze twumva umuntu wahumuye uwavutse ari impumyi.33 Iyo uwo muntu aba ataraturutse ku Mana,+ nta kintu na kimwe yari gushobora gukora.”34 Baramusubiza bati “wowe wese wavukiye mu byaha,+ none uratwigisha?” Nuko bamusunikira hanze.+35 Yesu yumva ko bamusohoye, maze amubonye aramubwira ati “mbese wizeye Umwana+ w’umuntu?”36 Aramusubiza ati “uwo ni nde, nyagasani, kugira ngo mwizere?”37 Yesu aramubwira ati “wamubonye, kandi ni we+ muvugana.”38 Uwo muntu aravuga ati “ndamwizeye Mwami.” Hanyuma aramuramya.+39 Nuko Yesu aramubwira ati “naje muri iyi si nzanywe no guca uru rubanza:+ kugira ngo abatabona babone,+ n’ababona babe impumyi.”+40 Abafarisayo bari kumwe na we babyumvise baramubwira bati “ubwo se natwe turi impumyi?”+41 Yesu arababwira ati “iyo muba impumyi nta cyaha muba mufite. Ariko noneho ubwo muvuga muti ‘turabona,’+ icyaha cyanyu+ kigumaho.”


text:
KAYIBANDA Grégoire ni we musivili wenyine wabaye perezida w’u Rwanda atowe na rubanda mu buryo bwa Demokarasi. Yavanywe ku butegetsi na Coup d’Etat y’Abasilikari mu 1973, hanyuma aza kwicwa.Yasimbuwe na Habyarimana Juvénal na we aza kwicwa mu 1994 ahanuwe mu ndege. Aho Kagame we azavaho mu mahoro ?
Mbere yo kugira ikindi navuga ndagira ngo umusomyi aze kugumana iri jambo rya Matabaro mu mutwe, riramurikira ibikurikiraho :
« Ariko navuze ko revolusiyo y’ubwoko bumwe idashatse kwegera no kwisunga igisirikare ngo kizarengere abaturage mu gihe Kagame yashaka kugirira nabi abaturage, yarangirira mu mivu y’amaraso kuko igisirikare cyo mu Rwanda cy’ubwoko bumwe bw’abatutsi, guhangana n’abaturage b’ubwoko bumwe bw’abahutu nta kabuza byarangira nabi… ».
Icyo nkundira Matabaro ni uko ari umwe mu Banyarwanda bake batinyuka kuvuga icyo batekereza (n’iyo cyaba gifutamye !) batihishe inyuma y’amazina y’amahimbano !
Mu nyandiko ye yise « Padiri Nahimana arajijisha cyangwa arimo kudandabirana », aratugezaho amakuru nashyira mu ngingo eshatu zikurikira :
(1) Matabaro yabaye umusirikari.
(2) Uko Matabaro abona ikibazo cyo kwibohora ku ngoma y’igitugu
n’igisubizo cyuzuye urujijo atanga.
(3) Icyaha ashinja padiri cyo kwanga Abatutsi !
Reka dusesengure buri ngingo.
I.MARC MATABARO YABAYE UMUSILIKARI
Kugeza ubu Marc Matabaro ntiyajya atangaza ko yigeze kuba umusilikari ! Ubu noneho yiyemeje kubiduhishurira muri aya magambo :
« Wenda agasuzuguro Padiri afitiye abasirikare kamwumvisha ko ikintu cyose kirimo abasirikare kiba kigamije kumena amaraso n’intambara. Rero njye nk’umuntu wabaye mu buzima bwa gisirikare hafi imyaka irenga 15 ntabwo nakwihanganira ako gasuzuguro. Igisirikare gisobanura discipline, Gushyira mu gaciro, kumenya uwo urwana nawe n’ingufu afite, kugaragaza ingufu zishobora gutuma uwo muhanganye adafata icyemezo cyo kurwana (dissuasion) n’ibindi… »
Gusa rero n’ubwo Matabaro atubwiye ko yabaye umusilikari, hari ibindi bisobanuro yirinze gutanga kuko ahari byamuviramo ikimwaro. Dore ibibazo twibaza nabyo azabidusubize :
*Yabaye umusilikari mu yihe myaka ?
*No d’Immatricule ?
*Yari afite iyihe grade?
*Yabaye mu kihe gisilikari: muri Ex-FAR ? Mu Bacengezi ? Muri FDLR? Muri FPR-Inkotanyi? Muri APR? Mu gisilikari cya Norvège?
Mu gihe Matabaro ataradusubiza ,twahera ku byo tuzi tukishakira ibyo adatinyuka kuvuga:
(1)Mu kiganiro mperutse kugirana na Matabaro kuri radiyo Ijwi rya rubanda yatangaje ko afite imyaka 38. Ni ukuvuga ko muri 1994, ubwo Igisilikari cya Habyarimana (FAR) cyasenywaga, Matabaro yari afite imyaka nka 20 gusa. Ni ukuvuga ko atigeze ajya mu ngabo za FAR kandi n’iyo yaba yarazinjiyemo ntiyaba yaramazemo imyaka 15, keretse aramutse atwemeje ko yinjiye mu ngabo afite imyaka itatu gusa y’amavuko!
(2)Matabaro ntashobora kuba yarabaye umusilikari wa APR kuko amakuru atanga avuga ko icyo gisilikari kigizwe n’Abatutsi 100% yerekana ko Matabaro ashobora kuba atazi uko icyo gisilikari gihagaze muri iki gihe! Kereka niba ba Bahutu bose bahoze muri EX-FAR bacyinjijwemo barishwe ntitubimenye, yenda hakaba hasigaye Jenerali Rwarakabije gusa tukaba duhora tumwerekwa kuri televiziyo mu buryo bw’umutako!
(3)Biragaragara ko hasigaye ahantu hatatu Matabaro yaba yarakoreye ibyo yita ubuzima bwa gisilikari:
a)Matabaro yigiye ibyo gukoresha intwaro mu Nterahamwe kuko zo zitazuyazaga kwakira n’abana b’imyaka nk’iyo yari afite mu 1994! Icyo gihe byaba bisobanuye ko Matabaro yaba yarishoye mu bwicanyi bwarimbuye Abatutsi, none ubu akaba yifuza ko abicanyi yikundira batikije Abahutu aribo bafata ubutegetsi, yenda akaba yarijejwe ko azagororerwa kudacirwa urubanza !
b) Matabaro yabaye muri FDLR (cyangwa mu mutwe wiyise ABACENGEZI), akaba ariho yatorejwe ibyo kwicana, kugeza n’ubwo uwo mutwe ufatwa nk’Uwiterabwoba! Ikindi giteye kwibaza mu mvugo ya Matabaro ni ibigwi avuga FDLR mu gihe abandi benshi bipfuka mu maso iyo bumvise iryo zina! Niba atabiterwa n’uko yayibayemo, Matabaro arataka FDLR ibigwi itagira mu buryo bwa SIASA kubera ko hari icyo ashaka kuyisaba! Tuzakomeza kubitohoza neza!
c) Matabaro ashobora kuba yarabaye KADOGO muri FPR-Inkotanyi guhera muri za 1990 (yari afite imyaka nka 15!), kandi tuzi ko izo za Kadogo ari zo zatojwe kumena amaraso zitagisha imitima inama, kugeza n’ubwo zisatura inda z’abagore batwite nta mususu! Matabaro, aho nturi umwe muri bene abo ukaba ukitwihishemo?
Nkurikije ibyo Matabaro yiyandikira n’ubwira afite mu kuvuganira abasilikari babaye IBYAMAMARE mu kurimbura abaturage b’Abasivili, birumvikana ko Matabaro ari umwe muri bene abo ! Ibyo avuga byose abivuga mu nyungu ze, agamije kwirengera no kurengera Abicanyi bamuyoboraga! Iyo Matabaro ajya kuba umusilikari waranzwe na discipline nk’uko abivuga yajyaga no kumenya ko umusirikari utumvira abategetsi b’igihugu cye cyangwa se nibura ngo yitangire kurengera abaturage barengana nta kandi gaciro ashobora kugira! Yenda kubatuka ngo niba “USELESS” ni ugukabya, ariko bene abo bantu bagomba kwigizwa kure y’abaturage, bakiberaho batuye mu buroko cyangwa mu bwihisho mu gihe bagitegereje icyo Inkiko zizabagenera, nicyo cyaha benshi amahoro.
Na none kandi umuntu ntiyabura kwibaza iki kibazo: niba se Matabaro ari umusilikari uhangayikishijwe no kurengera abaturage “Ingabo z’Abatutsi 100% “zikandamije kandi zikaba zidahwema kubarasa, arakora iki muri Norvège, yagiye mu ishyamba ? Matabaro, muri Norvège niho uzahagurukiriza igitero kizakuraho Paul Kagame?
Uko byamera kose, Matabaro ni Umusilikari kuko we ubwe yemeza ko n’abirukanywe mu gisilikari bahamana amapeti yabo (ba Liyetona Jenerali bakaguma kuba abakuru b’Ingabo batagira!). Ariko igitangaje kurushaho ni uko Umusilikari Matabaro na bagenzi be bashaka gukora politiki ku mugaragaro! Bazabe se batazi ko mu mategekonshinga yose yabaye mu Rwanda, guhera mu 1962 kugera n’uyu munsi , abasilikari babujijwe gukora politiki ? Kandi impamvu amategeko abuza abasilikari gukora politiki ni uko bayikora nabi: Burya rero ngo ikiranga ingoma y’Abasilikari ni uko iyo basumbirijwe nta kindi gisubizo birirwa batekereza uretse KURASA NO KWICA, mbese nk’uko Matabaro adahwema kubivuga no kubyandika !
Kandi rero urugero rw’amateka y’u Rwanda rurabitwereka neza:
(1)Abasilikari bakoze Coup d’Etat mu 1973, bishe Perezida Kayibanda w’Umusivili wari waratowe n’abaturage, bagerekaho no gusogota Abanyapolitiki bose b’ingenzi bakomokaga i Gitarama. (Soma liste y’abishwe ku mwisho w’iyi nkuru). Ngo nicyo gisubizo bari babonye.
Uko ubwo butegetsi bwagiyeho ni nako bwavuyeho : bwabonye butsinzwe urugamba rwa gisilikari busanga igisubizo ari ugukerera Abatutsi b’Inzirakarengane. KWICA abaturage ni cyo gisubizo abasilikari bo mu Rwanda bahorana.
(2)Ubutegetsi bw’Abasilikari ba FPR bwagiyeho(1994) bwoga mu nyanja y’amaraso = miliyoni y’Abanyarwanda yahasize agatwe ! N’ubu kandi ntiburunamura icumu !
(3)Matabaro n’abafatanya-cyaha-bikorwa be nabo bati : dufite umuti, ni uwo guteza indi ntambara, tugakuraho Kagame, natwe tukayobora NKA WE !Bibaye impamo, akaboko kishe inkware uhora ukabangaritse!
Aha niho hakwiye kumvikana neza :
Politiki y’u Rwanda yishwe n’Abasilikari b’Abicanyi ! Niba habaho abasilikari batari abicanyi simbizi, ikigaragara ni uko ntacyo bakoze, na n’ubu kandi ntacyo bakora ngo babuze abicanyi ruharwa gutsemba abaturage no kuzambya igihugu !
Icyo twasaba abasilikari b’Abanyarwanda ni uko bafungura amaso, bakaba « réalistes »nk’uko Matabaro abyigamba yibeshyera ! Le constat est sans appel : Politiki y’abasilikari niyo yatwiciye igihugu !
Igihe kirageze ngo Abanyarwanda bahindure imyumvire, basezerere ku mugaragaro Abasikari bose muri politiki. Ibya politiki abasilikari nibabireke babiharire abanyapolitiki b’Abasivili, nibwo igihugu cyacu kizagira amahoro ,kigakunda kikagera kuri DEMOKARASI.
Umusilikari nyawe aharanira kurinda ubusugire bw’igihugu cye kugira ngo budahungabanywa n’umwanzi uturutse hanze. Uwo niwe bagomba gusenya ! Ubwo kandi baba biyemeje no kumenera igihugu amaraso yabo igihe bibaye ngombwa ! Abasilikari b’abanyarwanda bo wagira ngo barahiriye kumena amaraso y’abenegihugu bakagombye guhumuriza no kurindira umutekano ! Bazumva ryari ko abanzi b’u Rwanda atari abenegihugu! Nyamara se Abanyarwanda b’inzirakarengane sibo badahwema kuraswa no kwicwa n’imbunda zaguzwe mu misoro batanze biziritse umukanda ! Ishyano riragwira ni ukuri !
Nanone ariko igitekerezo nk’iki ntidutegereze ko Matabaro (n’abameze nka we) yagishyikira kuko ahari, iyo mu ishyamba aho yatorejwe, yabeshywe ko Abasilikari b’Abicanyi ari bo bazi gutegeka igihugu bonyine ! Nyamara wareba uko abo basilikari bumva ibibazo by’igihugu, ukumirwa !
II.DORE UKO UMUSILIKARI MARC MATABARO YUMVA INZIRA Y’UKWIBOHOZA KU NGOMA Y’IGITUGU.
Matabaro arabivuga muri aya magambo :
« Niba ntanze igitekerezo nkavuga ko opposition yakwisunga ababaye muri FPR no mu gisirikare ngo babashe kumvisha bagenzi babo, babanye, bakuranye, bakoranye ko bagomba guharanira amahinduka, demokarasi n’amahoro arambye mu Rwanda, icyo gisirikare kikanga gukurikiza amategeko agirira nabi abaturage, ntabwo Padiri Nahimana yagombye kubyuririraho ngo n’inzira y’intambara.
Kutabwiza Kagame umunwa gusa ntibivuze intambara gusa, hari force de dissuasion yaterwa n’abaturage n’abasirikare bashyize hamwe batamushyigikiye kuko Kagame nta na rimwe ashobora kwemera gushyikirana adasumbirijwe ».
A.Ikibazo Matabaro agishushanya atya :
(1)Mu Rwanda ,abaturage bari ku ngoyi y’ingoma y’igitugu cya gisilikari kigizwe n’ubwoko bumwe bw’Abatutsi , ku rwego rwa 100%.
(2) Abaturage bagomba kubwibohozaho banyuze mu nzira ya REVOLISIYO.
(3)Ariko abaturage nibashaka kwigaragambya, kiriya gisilikari cy’Abatutsi 100% ntikizazuyaza kubarasa ku itegeko rya Kagame.
B.Igisubizo Matabaro atanga kiratangaje :
(1)Matabaro ateye intambwe: yemeye ko revolisiyo ishoboka kandi ko abaturage babyiyemeje bashobora kwibyaramo « une force de dissuasion ».
(2)Ariko ibyo ntibimubuza kongera gutera urujijo ashaka kutwumvisha ko Abasilikari b’abicanyi bahoze muri FPR ngo aribo bonyine babwira igisilikari cy’Abatutsi kiri ku butegetsi ko kitagomba kurasa abaturage baharanira kugihirika kugira ngo basubirane uburenganzira bwabo!
Uwo murimo niba abahoze muri FPR bawushoboye se ni nde wababujije kuwukora? Ni Padiri Nahimana ? Kugeza ubu se ninde wabujije abasilikari gufatanya n’abaturage kwibohoza niba koko babona ko abaturage barengana?
Muri make Matabaro asanga ko abaturage bazashobora gukora revolisiyo yo guhirika ubutegetsi bw’abasilikari bubakandamije ari uko abo basilikari bari ku butegetsi babifashijemo abaturage. Mu yandi magambo ni ukuvuga ibintu bibiri :
*ko abaturage bagomba gukora revolisiyo ari uko babanje guhabwa uruhushya n’abasilikari bari ku butegetsi !
* Ko IGISILIKARI gikandamije abaturage ari cyo ubwacyo kizikura ku butegetsi !!!
C.Uko tubibona
Ubu se uwakwivugira ko imitekerereze nk’iyi ya Matabaro (un raisonnement insensé) idafite umutwe n’ikibuno yaba abitewe no kwiyemera ?
Nyamara mu gucurikiranya imvugo bigeze aha, hari IBANGA RIKOMEYE cyane Matabaro agamije gutambutsa :
(3)Kuri we, abaturage nibo bafite ingufu kurusha abasilikari bari ku butegetsi (kandi iri jambo ryo ni ukuri kw’impamo !) bityo Matabaro akaba agendereye gutongoza abaturage ngo bemere gushyigikira Abasilikari bavuye muri FPR kugira ngo nabo bashobore kwifatira ubutegetsi ! Mu yandi magambo, Abasilikari bahoze muri FPR (n’ubu kandi bakiyirimo kuko batigeze bayirukanwamo !) bakeneye ko abaturage babafasha guhirika ubutegetsi bwa Paul Kagame kugira ngo abe aribo bayobora igihugu !
IBANGA ni iri : Si REVOLISIYO rero abasilikari b’abicanyi bakeneye ahubwo ni COUP D’ETAT (Matabaro ntakitiranye ibintu!), yakorwa abaturage babanje kugirwa AGAKINGIRIZO. Mwibuke ikinamico ryo kwirukana Abatutsi mu mashuri no mu kazi ryabanjirije Coup d’Etat yo muri 1973 !! ! Uzi ko amateka ajya yisubiramo koko ?
Gusa rero ntitwibagirwe ko abo basilikari Matabaro ashaka ko bafata ubutegetsi ari babandi nyine babaye IBYAMAMARE mu kurasa abaturage ! Abo basilikari b’abicanyi bafatanyije na Afande Matabaro nibamara gufata ubutegetsi, abaturage bazaba batanze ibindi bitambo bitagira ingano bazagororerwa iki ? Ntacyo bazunguka : hazaba havuyeho abicanyi twari tumaze kumenyera, (yenda bari batangiye kumva ko bicanye bihagije !), hajyeho abagifite ubukana bwo kurushaho kwica abaturage ! Hanyuma bazishyiriraho inzego z’ubutegetsi bihishamo n’amategeko abarengera, kugira ngo batazacirwa imanza….bityo batyo Abanyarwanda bazahore muri iyo mbyino isesa amaraso ubuziraherezo!
Koko abo basilikari Matabaro atubwira si Ibimanuka bivuye mu ngabo zo mu ijuru uyu munsi, yenda ngo tubasenge ubweramutima baranganwa ! Abo Basilikari Matabaro ari kwamamaza ni babandi twiboneye n’amaso yacu igihe bicaga rubanda rw’Abasivili izuba riva, kandi nta kimenyetso na kimwe kitwemeza ko bahindutse mu mutima, au contraire !
Niba abasirikari Matabaro arata ibigwi bashaka intambara yo gukiza abanyarwanda ingoma y’igitugu bo ubwabo bishyiriyeho , nibafate iy’ishyamba bareke kujijisha babyiganira mu mashyaka mashya bagamije gushyiraho ari uko babanje GUCURANURA no kurimbura ayasaga n’aho amaze gushinga imizi. Nibarenge iturufu yo kurondora ibyaha by’ubwicanyi bakoreye abakuru b’ibihugu n’izindi nzirakarengane, kuko tubizi, maze ahubwo bemere ko inshingano y’ibanze y’umunyapolitiki mwiza ari ukwemera kuganira no kujya impaka n’abandi (débat contradictoire) hagamijwe ko UKURI kwajya ahagaragara, n’uko UBUTABERA bwatanga ibisubizo bikwiye:abagiranabi bose bagahanwa cyangwa se bagahabwa imbabazi, mu nzira zumvikanyweho.
Umwanzuro kuri iki kibazo :
Ubukana Matabaro afite mu gushinja icyaha cyo gukorera Kagame abatabona ibintu nka we bwerekana ko, uretse gushaka gucirira urujijo, Matabaro ari mu bagambiriye kutubeshya ko ikibazo cy’u Rwanda ari Paul Kagame wenyine, naho ingabo ze zo, ngo ziramutse ziyobowe n’abo muri RNC, ngo ntizakongera kurasa abaturage !
Aha rero hari ikibazo gikomeye : niba abo basilikari bo mu bwoko bumwe b’Abatutsi 100% nk’uko Matabaro abita, bakunda abaturage cyane kurusha Kagame, kandi bakaba ari intwari ndetse barangwa na disipuline no gushyira mu gaciro da ( !), bakaba bazi umwanzi bahanganye (Kagame) n’ingufu ze, kandi bashobora kumubuza gufata icyemezo cyo kurwana….barabuzwa n’iki gufata Kagame mpiri maze ngo ibintu bihinduke hatagombye kumeneka amaraso menshi n’abaturage batagizwe igikoresho gitindi ! Icyo gihe twaba tumenye ko analyses za Matabaro atari nka za nzozi z’umutindi… !
III.ICYAHA CYO KWANGA ABATUTSI MATABARO AHORA ATSINDAGIRA PADIRI NAHIMANA NACYO NI URUJIJO RUSA !
(1)Matabaro ni we ubwe wemeza ko igisilikari cya Kagame kigizwe n’ubwoko bumwe bw’Abatutsi 100%, birumvikana ko ubwo kirengera mbere na mbere inyungu z’Abatutsi, ngo ndetse kikaba kitazuyaza kurasa Abahutu baramutse biyemeje guhaguruka bagaharanira uburenganzira bwabo !
(2)Uyu Matabaro ni we na none wemeza ko Padiri Nahimana akorera FPR ndetse akaba akunda Kagame (w’Umututsi !) ku buryo ngo yaba « yaramurwariye indege », ni ukuvuga ko amwikundira birenze igipimo !
Ikibazo : Abandi Batutsi padiri Nahimana yanga, Matabaro ashaka kuvuga ni bande ?
Igisubizo: Hari ibisobanuro bibiri gusa bishoboka!
(1)Kuri Matabaro, Abatutsi nyabo ni bariya 4 bo muri RNC gusa ! Aha umuntu yakwibaza niba Matabaro yarize ya chapitre biga mu mashuri abanza yitwa inganyagaciro ! Niba abandi barayize Matabaro yasibye nagiraga ngo mubwire ko njye nayize kandi nkihatira kuyumva !
(2)Matabaro ashobora kuba ari Umututsi w’umwibone bityo kutabona ibintu kimwe na we akaba aribyo yita kwanga Abatutsi ! Iyi turufu nayo turayimenyereye, ni ya logique igaragara mu Itegeko rihana ingengabitekerezo ya jenoside ryamariye Abahutu b’inzirakarengane mu kagozi ! Aho si « logique nshya »! Njye siyo nize ! Aho iyi logique nshya ya Matabaro ntiyaba yarahimbwe n’Abasirikari bishoye muri politiki ?
Uretse ibyo bisobanuro byombi dutanze haruguru nta kindi mbona Matabaro yaheraho anshinja kwanga Abatutsi ! Ndamwibutsa ko njye ntazi kurashisha n’itopito kandi nkaba nta maraso y’umututsi, umuhutu , umutwa cyangwa umunyamahanga amabarwaho !
REKA DUSOZE TWIYIBUTSA IGITEKEREZO CY’INGENZI
(1)Guhera mu 1973, ikibazo u Rwanda rufite ni iki ngiki : ABASILIKARI MURI POLITIKI ! Iyo bafite ubutegetsi nta kindi gisubizo(mode opératoire) bagira kitari muri aya magambo :
KWIKUBIRA-GUCECEKESHA-KURASA NO KWICA ABENEGIHUGU !
(2)Nicyo kidutera kwemeza ko mu Rwanda hakenewe REVOLISIYO y’ABASIVILI!
(3)Iyaba Abasivili bose banyumvaga ngo baze duhaguruke twese duhangane n’Abasilikari batazi umurimo wabo, nka ba Matabaro!
(4)Nihashakwe uburyo bwose bwo kumvisha Abanyarwanda ko umusilikari wambaye Uniforme agomba kubarizwa muri caserne, ntayisohokemo adahawe amategeko n’abategetsi b’Abasivili bayobora igihugu cye.
(5)U Rwanda rukeneye «Une vraie Armée républicaine », ikorera inyungu za rubanda aho kuba amaboko matindi y’abanyigitugu bahonyora uburenganzira bw’Abenegihugu.
(6)Abasilikari nibarekera Abasivili urubuga rwa politiki, nibwo igihugu cyacu kizagaruka mu nzira nzima, kikava mu GICUCU CY’URUPFU (Orbite de la mort), cyashowemo n’abafite uburambe mu kurasa no kumasha abaturage. Nibwo Abanyarwanda bazongera bagasabana batishishanya, Inyabutatu ijya mbere ntiyongere gusubira inyuma ngo iryane, demokarasi igashinga imizi, Imana ikongera kwibuka ko igomba kwirirwa ahandi ariko igataha i Rwanda.
Ihumure ku Banyarwanda mwese mwazahajwe na politiki yica.
Padiri Thomas Nahimana
Dore amazina y’abo banyapolitiki ba Repubulika ya mbere bishwe urw’agashinyaguro nk’uko tubisanga mu gitabo cya Shyirambere J. Barahinyura, Le Général-major Habyarimana, 1978-1988 : Quinze ans de tyrannie et de tartuferie au Rwanda.
Kayibanda Grégoire, perezida wa repubulika
Muyaneza Augustin, Ministre(Gitarama)
Bizimana André, Ministre(Gitarama)
Harerimana Gaspard, Ministre(Gitarama)
Nyiribakwe Godefroy, Secretaire d’Etat(Gitarama)
Minani Frodouard, Ministre (Gitarama)
Nzanana Fidèle, minister( Kibuye)
Kaberuka Emmanuel, Ambassadeur
Ndahayo Claver, Secrétaire Député à l’assemblée nationale(Gitarama)
Mbarubukeye Athanase, Secrétaire exécutif du Parti (Gitarama)
Niyonzima Maximilien, Secrétaire régional du Parti(Gitarama)
Ntarikure Elie, Secrétaire Général(Gitarama)
Hodari Alipe(Secrétaire particulier de la Présidence de la Republique (Gitarama)
Kanani Aminadab Président de la Cour d’appel, Chambre de Ruhengeri(Gitarama)
Munyandamutsa Philippe, Président de la Cour d’appel, Chambre de Kigali(Gitarama)
Gakire Jean,Secrétaire Général, (Gitarama)
Kalisa Narcisse, Secrétaire général(Gitarama)
Ndandari Gaspard, Administrateur de la Banque Nationale du Rwanda(Gitarama)
Muvunankiko Gerard, Député(Gitarama)
Misago Mathias, Député(Butare)
Shumbusho François, Directeur général(Gitarama)
Ugirashebuja J.Eric, Directeur général( Gitarama)
Bizindori Louis, Directeur de l’ONACO(Gitarama)
Mivumbi Damien, Directeur Général (Gitarama)
Ndahimana Stanislas, Directeur Général(Gitarama)
Nyamwasa Gallican, Officier(Butare)
Twagirayezu Aloys, Officier
Zihinjishi Oscar, Officier
Niyoyita Dominique Officier(Gikongoro)
Bisabo Aloys,Officier
Habimana Mathias, Officier
Habimana Siridion, Officier
Muganimfura Aphias, Député National
Ntirushwa Siridion, Député National
Nubashyimfura Charles, Député national
Nyabuhene Fidèle, Député National
Ndutiye Justin, Député National
Mporanyi Prosper, Agent de la sûreté Nationale
Turatsinze Désiré, Directeur à la caisse Sociale
Musabe Jules-simon, Diplomate
Ntaganzwa Alexandre, Directeur
Mlle Kabarenzi Agnès, Fonctionnaire
Kanakuze Omar, Commerçant-Gitarama
Gasamunyiga Melchior, Directeur général à la Présidence
Kabandana Pierre-Célestin, Sans fonction officielle.
Sebagabo Athanase, Inspecteur d’Arrondissement
Twagirayezu Epimaque, Agent de la sureté
Musabe Jules-Simon, Diplomate
Bizimana Izaie, Fonctionnaire (à la caisse sociale)
Semanyenzi Alfred, Fonctionnaire agricole
Twagirimana Boniface, Fonctionnaire agricole
Bitsinduka Alphonse
Mbaraga Augustin
Ndakebuka Godefroy
Niyibizi Canisius
Nkurunziza Cyprien
KWIBESHYA (lundi, 04 juin 2012 17:01)
COMMENT 323 URABABAJE NONE SE CYAHANUWE N’INSHUTI ZE? KANDI MUZIVAMO URAGIRANGO UTUBWIREKO YA RAPPORT YASOHOTSE LE 31 MAI ARIYO?KUVUGAKO YIBEREYE MU IJURU URIHENDA NO MU MURIRO BARAMWANZE AHUBWO ASHOBORA KUBAYARASANZE MUCUTI MINISTRE HARELIMANA MU RWABAYANGA?CYANGWA AKIBEREYE KU GASI BADOLITE;MISIYO YAHAWE N’IYO GUTUMA ABANYARWANDA BENSHI BAPFA ABANDI BAKANGARA niba alibyo witwa GUKUNDA IGIHUGU NO KUCYITANGIRA!!!!KOMERA


text:
Umukobwa ukiri muto aherutse gukubita nyina kukarubanda nyuma yaho umu pasiteri yamubwiriyeko umubyeyi we ari umurozi ruharwa.
Mu mashusho yakwirakwijwe ku mbuga nkoranya mbaga nuwitwa Sam Ituama yagaragaje umukobwa ukiri muto yafashe inkoni ari guhuragura mama we umubyara ibyo akaba yarabitewe nuko umu pasiteri yaramaze ku mubwirako nyina ari umurozi.
Ibi byatumye abantu bibaza cyane ku bakozi b’Imana tubona muri iyi minsi ibyo bigisha abayoboke babo,ni mugihe hari nabo usanga bavugako bakora ibitangaza rimwe narimwe bakarya nibyarubanda bababeshya.


text: Urunigi Umuyoboro mwiza cyane wahumetswe na ruffs, imitako ya kera yo mu ijosi ushobora kubona ku mashusho menshi meza yo mu kinyejana cya XVI na XVII. Kurangwa nigishushanyo cya kijyambere kandi kigezweho, koroshya uburyo bwa ruffs busanzwe bugerageza kubikora bugezweho kandi bugezweho. Ingaruka ihanitse itanga ubwiza kubayambaye, ukoresheje amabara yumukara cyangwa yera yemerera ubwinshi bwikomatanya hamwe nigishushanyo kigezweho kandi cyera. Urunigi rumwe, rworoshye kandi rworoshye. Ibikoresho bidafite agaciro ariko hamwe nimyambarire ihanitse ishimishije ituma iyi collier itari umutako gusa ahubwo ni imitako mishya yumubiri.


text:
Igicuruzwa cyinshi cya PVC gikinguye imifuka ikonjesha Polyester Pizza Cooler Umufuka Ibiryo Pizza Gutanga
Ibicuruzwa birambuye
Ibicuruzwa
Ibisobanuro Byihuse
Aho bakomoka: Guangdong, Ubushinwa
Izina ry'ikirango: Urukwavu
Ibikoresho: Polyester
Ubwoko: igikapu
Koresha: Ibiryo
Ikiranga: kitarinda amazi, cyiziritse, Ubushyuhe, butarinda amazi, kora
Ikirangantego: Ikirangantego
Ikoreshwa: Umunsi tote umufuka washyizweho
Imiterere: imyambarire, professtional, ubucuruzi
Ingano: 16.5 * 20 * 11.5 muri (42 * 50 * 31cm)
MOQ: 500 pc
Igihe cyicyitegererezo: Iminsi 5-7
Igishushanyo: ODM, OEM
Uburemere: 2.5 kg
Icyemezo cy'ibicuruzwa
CE Yemejwe.
RoHS Yemejwe.
CPSIA Yemejwe.
Ubushobozi bwo gutanga: 200000000 Umufuka / Imifuka buri kwezi
Gupakira & Gutanga
Ibisobanuro birambuye
igice kimwe muri polybag, ingano ikwiye mukarito
Icyambu
Igihe cyo kuyobora:
Igicuruzwa cyinshi cya PVC gikinguye imifuka ikonjesha Polyester Pizza Cooler Umufuka Ibiryo Pizza Gutanga
* * Ibi biryo Pizza Gutanga Umufuka wibikapu birakwiriye kandi byoroshye igare ryamashanyarazi cyangwa moto.
* * Imifuka ikonje ikonje irashobora gutandukanya ibice hagati kugirango ishyire ibiryo bitandukanye.
* * Ikibaho cyo hagati kirashobora gukurwaho kubuntu ukurikije ibyo umukiriya akeneye kubika ubwoko bwibiryo byubwoko bwose.
* * Uyu mufuka ni munini bihagije kandi byoroshye kubika. Birakwiye kubika pizza, sasita n'ibinyobwa.
* * Igihe cyo kubika ubushyuhe bwo kubika ni amasaha agera kuri 4 kugeza kuri 6. Umukoresha arashobora kwishimira ibiryo bishya, biryoshye mugihe icyo aricyo cyose.
* * Umukandara woroshye wo gukandagira n'umukandara hamwe no kudoda inshinge hamwe, bituma biramba.
* * Ibara ryinshi ryamabara arashobora gutegurwa kugirango uhuze icyifuzo cyawe.
KUBAZWA KUBUNTU
GUSHYIGIKIRA OME & ODM SERVIcE
Q1: NIKI CYICIRO CYANYU?
TWIHARIYE MU GUSHYIRA MU BIKORWA BISHYUSHYE BY'IBIRI BISHYUSHYE, BAGI YO GUTANGA ibiryo, PIZZA BAG, COOLER BAG, URUGENDO RWA LUNCH HAMWE N'IBIKORWA BITANDUKANYE.
Q2: NIKI GIKURIKIRA MU bicuruzwa byawe?
Ibikoresho ni imyenda idoda, idoda, PP ikozwe, imyenda ya Rpet lamination, ipamba, canvas, nylon cyangwa firime glossy / matm lamination cyangwa izindi.
Q3:Nibihe byose byo kuyobora-igihe cyo gutanga ibicuruzwa?
Igihe cyo gutoranya OEM: iminsi 3-5.Umusaruro rusange: iminsi 10-20
Q4: NI GUTE UKURIKIRA UMUNTU?
DUSHYIRA MU BIKORWA BYUZUYE, DUSHOBORA KUGENZURA UMUNTU MU GIKORWA CY'UMUSARURO WESE. DUFITE IKIPE YA QC HAMWE N'ABANYAMURYANGO 5, KUGENZURA UMUNTU HARIMO INTAMBWE GATANU:
INTAMBWE 1 IREBE IMIKORESHEREZE;
INTAMBWE 2 SHAKA PANELI YO Gucapura no GUCA PANELI;
INTAMBWE 3 SHAKA UMURONGO W'UBudozi, UREBE UMUNTU W'UBudozi KANDI UKATA UMUHANDA WATAKUWE;
INTAMBWE 4 SHAKA SIZE, AMABARA YIBYIZA KUGIRA NGO UREBE ICYIZA kiri MU Mico myiza MBERE YO GUKORA;
INTAMBWE 5 YITONDE KU GUKURIKIRA NYUMA MBERE YO GUSHYIRA IBICURUZWA MU GIKORWA CYA HANZE.
Amakuru yisosiyete
Twakiriye ibitekerezo byiza biva kumasoko yerekeye imifuka ya firigo, igikapu cyo kugaburira ibiryo, igikapu cya picnic, igikapu cya sasita, igikapu, igikapu cyamazi ashyushye, igikapu cya pizza, igikapu cyo kugaburira ibiryo, imifuka ishyushye ya pizza, nindi mirima nayo. Dukurikiza ISO9001 amahame mpuzamahanga yo gucunga ubuziranenge, dushiraho uburyo bukomeye bwo gucunga neza, ibicuruzwa byose byatsinze icyemezo cyumutekano wa CE;
Ibicuruzwa byacu bikoreshwa cyane mubiribwa, ubuvuzi, udukoryo, gukwirakwiza imbeho n'imbeho. "Urukwavu" ruzakomeza kunoza ubuziranenge bwibicuruzwa n’umutekano & Kurengera ibidukikije kugira ngo bigire uruhare muri sosiyete.


text:
Inyigisho yo ku wa mbere w’Icya 29 Gisanzwe C, ku wa 17 Ukwakira 2016
Amasomo: Efezi 2, 1-10; Za 99; Ivanjili: Lk 12,13-21
Aya masomo matagatifu aradukangurira guha agaciro ubuzima bwacu. Isomo rya mbere riratwereka ibyiciro twarimo mbere y’uko tumenya Yezu Kristu. Bamwe bari barapfuye bazize ibicumuro, no gutura mu cyaha. Ikindi kiciro cy’abantu cyari cyaroramye kizize irari ry’umubiri. Twese twavukanye icyaha uretse Bikira Mariya wakirokowe. Twakurikiraga aho umubiri utuganisha. Muntu yikururiye umuvumo.
Nyamara Imana ni yo yafashe iya mbere igoboka muntu. Muntu ntiyakjijwe n’imbaraga cyangwa ubushobozi yifitemo. Ni Imana yatuzahuye ibigirishije Yezu Kristu umwana wayo. Ubu twicaye mu Ijuru, tukiri hano ku si tubikesha kwemera Yezu Kristu. Ubwo bukungu butagereranywa twabusogongeyeho muri Batisimu. Ni bwo ingabire y’Imana yadukinguriye amarembo n’amasoko y’ubugingo.
Muntu yakwiga byose, yatunga ibya Mirenge, ntawize itangabugingo bw’iteka. Nta wakwicungura ngo yihe ku bwe ubugingo bw’iteka. Ibi ni nabyo tuzirikana mu Ivanjili ya none. Iratwereka umuntu wibeshya, umukungu kiburabwenge, ko yaminuje byose! Ko yakize! Yibeshya ko nta cyo abuze! Nyamara se, habe ngo azamenya igihe azapfira, urwo azapfa n’ikizamwica. Uriya muntu yifuza ko Imana yaza mu bintu bye, ikamukemurira ibibazo afite, ariko ntashaka kuyakira.
Hari abantu bifuza ko Imana yakora ugushaka kwabo, nyamara batanafite na mba igitekerezo cyo kuyakira. Birababaje gukenera umuntu kubera ibyo wifuza ko akurangiriza, nyamara ntumukunde ngo umwakire mu buzima bwawe bwa buri munsi,
Muri iyi si usanga abantu babara inyungu zabo bwite zihuye n’ubwikunde bwabo. Yezu aradukangurira guca akenge, tukamenya aho tuva n’aho tujya. Tukamenya ko uwo turi we, ava ku Mana, ibyo dutunze, kuramba no kuramuka ko ari we tubikesha. Bityo imibereho yacu yagombye kuba nk’ituro cyangwa ishimo ku Mana. Twagombye kandi kubaho dusenga, dushimira Imana yo Nyirubuzima na Nyamumenya iherezo ryacu.
Mutagatifu Inyasi wa Antiyokiya adusabire, maze natwe tumenye guha agaciro ubuzima bwacu n’ibyiza dukesha Imana. Aduhakirwe kuri Yezu maze tumenye gukoresha neza iby’isi bihita twibanda ku byiza bizahoraho iteka mu ijuru. Twibuke ko uyu Mutagatifu yabaye umwepiskopi wa gatatu wa Antiyokiya. Yarafunzwe, aratotezwa azira Kristu. Ariko kuko yari yaramenye uw’Ingenzi utanga ubuzima buzira kuzima, yeremeye aramuhorwa I Roma mu mwaka wa 107. Yihuje na Kristu mu rugendo kw’urwe rw’umusaraba, baramukurubana mu nzira hose bajya kumwica. Baruhuka gato, ngo batore agatege bamugeze mu ibambiro, aho kurashya no kwiganyira, yandikiraga abakristu yasize bamuririra, utubaruwa abakomeza mu kwemera. Yari yararangije gusobanukirwa ko abagome bakwica uyu mubiri, ariko ko batakwica ubugingo bw’iteka n’ingabire y’ukwemera yakiriye muri Yezu Kristu. Yahowe Imana asiga amabaruwa adushishikariza kunga ubumwe nk’abakristu, gukomera ku isengesho, gukunda no gusabira abashumba ba Kiliziya ndetse no guhuza ubuzima bwacu n’Ukaristiya. Yadusigiye umurage ukomeye wo kubaho ku buryo ubuzima bwacu twe, abahabwa Kristu muri Ukaristiya, bwaba Igitambo kironkera abandi umukiro, ifunguro rihembuza abandi Kristu n’inshuti ya bose muri Yezu Kristu.
Mutagatifu Inyasi wa Antiyokiya adusabire. Umubyeyi Bikira Mariya atube hafi.
Padiri Théophile NIYONSENGA/ Madrid/Espagne


text:
Iyi modoka yafashwe n’inkongi ahagana saa 17 n’iminota 40 zo kuri uyu wa Kane, tariki ya 16 Kamena 2022. Yari mu rugendo rwavuye mu Mujyi wa Kigali saa Saba z’amanywa rwerekeza mu Karere ka Rusizi.
Abagenzi bari muri iyi modoka babwiye IGIHE ko yatangiye gufatwa n’inkongi igeze ku cyapa cy’i Rubengera ubwo yari ihagaze bamwe muri bo bari kuyivamo.
Umwe muri bo yavuze ko bumvise amapine atangiye kunuka cyane basohokamo basohora imizigo yabo, icyakora hari mike yahiriyemo.
Iyi modoka ikimara gufatwa n’inkongi abaturiye aho byabereye bumvise ikintu giturika, hashize akanya babona umwotsi mwinshi w’umukara mu kirere cya Rubengera.
Nyirangirimana Anne Marie Jeanne wari muri iyi modoka yavuze ko yabanje guturika ipine barenze i Muhanga bataragera kuri Nyabarongo.
Yagize ati “Dukeneye ko badushakira indi modoka ikatujyana cyangwa bakaducumbikira".
Nyirahagenimana Charlotte, wari uvuye Nyabugogo agiye Karengera muri Nyamasheke, muri iyi mpanuka yavuze ko yaburiyemo ibitenge bye bine, telefone, inkweto ebyiri zirimo ize n’iz’umwana.
Ati "Nabonye abantu ari benshi bari kubyigana ndasimbuka ngwa nicaye, navunitse umugongo n’akaboko."
Uyu mubyeyi yahise ajyanwa ku Kigo Nderabuzima cya Rubengera kugira ngo yitabweho n’abaganga.
Nta muntu n’umwe waguye muri iyi mpanuka kuko abagenzi bose bari bayirimo babonye itangiye gucumba umwotsi, bahita basohoka bwangu.
Bahise bahagarara aho i Rubengera bategereje ko bahabwa indi modoka ibafasha gukomeza urugendo.


text:
Guhera mu mpera z’icyumweru gishize, hafunzwe umuhanda uri mu Mujyi rwagati uva ku muhanda munini Musanze- Rubavu ukanyura ku isoko rinini rizwi nka Goico, ugaca kuri Hotel Urumuri werekeza kuri Gare ya Musanze.
Ubuyobozi bwatangaje ko ari igikorwa kigomba guhoraho mu mpera z’icyumweru guhera ku gicamunsi cyo kuwa Gatanu.
Mu gihe uwo muhanda ufunzwe, abaturage batembera badakoresheje ibinyaniziga nibo baba bemerewe kuwukoresha, bakahiyakirira haba ku bashaka kugura amafunguro n’icyo kunywa.
Bamwe mu bitabiriye ifungurwa ry’aka gace bavuze ko byabanejeje cyane kuko ari ingirakamaro ndetse n’abacuruzi bakaba barabonye uburyo bwiza bwo gucuruza.
Noheli Clement amafunguro n’ibinyobwa yagize ati “Iki gikorwa twarakishimiye cyane kuko cyaje gikenewe. Ni ubwa mbere mbonye abanya-Musanze bishimye muri iyi myaka. Twaracuruje ku buryo ihene enye naraye nzirangije.”
Ndayizeye Sadi na we yagize ati" Nacuruje liqueur ziranshirana njya no kurangura. Ibi birori twari tubimenyereye i Kigali ariko natwe murabona ko byaje. Ubundi weekend yabaga nziza ari uko twagiye za Rubavu ariko ubu nabo bagiye kujya baza hano iwacu.”
Umwali Angelique wabashije gutemberera aho hantu yagize ati “Ibi birori byarantunguye ariko natashye nkerewe kuko numvaga ntashaka kuhava. Narabyinnye, ndiyakira ndetse nahakuye n’inshuti nyinshi nazo zari zaje kuhatemberera. Nzagerageza ibishoboka njye mpagera buri weekend nje kuruhuka. Turashimira ubuyobozi bwatuzirikanye bakadushyiriraho aha hantu.”
Umuyobozi w’Akarere ka Musanze wungirije ushinzwe imari, ubukungu n’Iterambere, Rucyahana Mpuhwe Andrew, yavuze ko bahisemo gushyiraho iyi Car Free Zone bagamije kongera aho abantu bashobora guhurira bakishima.
Ati “Abaturage bazajya bahahurira bahidagadurire kandi inyungu ikomeye ni ukugira umuturage wishimye, indi nyungu ni uko abacuruzi bazacuruza bunguke kandi nibo basora dufite.”
Akomeza agira ati" Ni igikorwa cyatangiye muri kiriya cyumweru kandi abantu ntibumve ko cyateguriwe CHOGM gusa ahubwo kigomba gukomeza ahubwo nibahashore imari kuko ni n’uburyo bwiza bwo gucuruza umuntu yabashishikariza.”
Ahari hamenyerewe Car free zone ni mu mujyi wa Kigali mu duce nka Remera-Gisimenti, mu mujyi rwagati na Biryogo, aho mu mpera z’icyumweru utwo duce tuberamo ibitaramo by’imyidagaduro, kuruhuka n’ibindi.


text:
Igice # 192020
• Shiraho igitutu wifuza, hanyuma urukuta rwinjizwamo amapine yimodoka yuzuza ipine mu buryo bwikora hanyuma ihagarare kumuvuduko wateganijwe.
• Urukuta rwinjizwamo amapine yimodoka azaburira uyikoresha afite amajwi yumvikana mugihe ipine igeze kumuvuduko wifuzwa.
• Igikoresho cyometseho urukuta hamwe na 30 'ikirere kugirango bigere ku mapine yose ku modoka.
• 1/4 ”adaptate yumuringa nu gusohoka: NPT, BSP cyangwa Nitto.
• Ibipimo 4 byo gupima (psi, akabari, kPa, kg / cm2), Sisitemu yo gukabya, ecran ya LCD & itara ryinyuma.
• Urukuta rwashyizwemo amapine yimodoka ni igisubizo cyiza cyo guta agaciro kumahugurwa yubukanishi, serivise ya tine, centre yihuta ya lube, ibikoresho byimodoka ikodeshwa nabacuruzi.
• Urutonde mpuzamahanga rwo kurinda, IP44
• Ibice biraboneka muri 12V, 120V cyangwa 240V.
• Ihinduranya neza hamwe na hose kugeza kuri m 50 z'uburebure


text:
Ese waba uzi icyo usabwa gukora? kugirango icyusaba Imana cyose ugihabwe.
Imirimo Uwiteka yakoze irakomeye, Irondorwa n’abayishimira bose. Abanyeshuri bakorera umurimo w’Imana muri CEP UR HUYE Campus kuruyu munsi waranzwe no kuramya ndetse no guhimbaza Imana cyane.
El-Elyon worship team bahimbaza Imana bagira bati YESU yahozeho kandi azahoraho iteka ryose, turabagabo bo guhamya ineza n’urukundo rwa YESU. Icyubahiro ndetse n’ubutware nibibe iby’Uwiteka wanesheje byose.
Twakomeje turirimbana indirimbo ya 81 mu gakiza igira iti” Nkunda kumva amakuru yo mumurwa”. Benedata biradukwiye gukumbura ururembo rwera rwo mu ijuru kuko mu ijuru haba umunezero bidutere guharanira kuzagerayo tubane n’Umwami wacu.
Korali Elayo bahimbaza bagira bati “ Imana yacu irera”, ihangane utegereze ijambo Imana yavuganye nawe naho ryatinda ntirizahera. Intambara urwana arazizi irinde hatagira ukwambura ikamba ryawe, kumwiringira ntibikoza isoni, uhereye kera ukageza iteka niwe Mana.
Korali Vumiliya bahimbaza Imana bagira bati” Imana ifite uko ibigenza bikemera”, ntukagamburure ugeze mumakuba gukomera kwawe kutaba imfabusa, njyuhanga amaso k’Uwiteka niho gutabarwa kwacu guturuka. Nuko dukomere dukomeze abandi hahirw uwihngana akageza imperuka.
Enihakor mu ndirimbo yabo igiri iti “Yesu nagaruka azaca intambara zishire.” Mubyishimo basangije abateranye bose, yakomeje kubibutsa kugaruka kwa Kristo mubyukuri sibo bonyine baribafite ibyishimo n’ibyiringiro byo kuguruka kwa YESU kuruyu munsi.
Umwigisha wigishije kuruyu munsi Regional NDAYISHIMIYE Tharcisse . yatuganirije ijambo ry’Imana ryiza dusanga muri Yohana 15: 7 ”Nimuguma muri jye amagambo yanjye akaguma muri mwe, musabe icyo mushaka muzagihabwa.” Intego iragira iti” Kuguma muri YESU bizana imigisha.” Yesu aradukunda kuko niyo twatandukiriye tukamugarukira atugirira ibambe.
Kugira ngo duhabwe byose twifuza, hari ibyo dufite kubanza gukora:
1. Kuguma muri Kristo
2. Amagambo ye nayo akaguma muri twe
Hari ikigomba kubanziriza icyo tuzaba cyo, icyibanziriza ibyo byose ni Kristo Yesu. Ikibazo gihari nuko dushaka ko Imana itugirira neza ariko twe ntidukore ibyo Imana idusaba gukora. twafatira ku rugero rwiza rwa Dawidi ubwo yarwanaga na Goriyati, mu byukuri Dawidi uburyo yanganaga haba urubavu rwe mu myaka ndetse n’ibindi abantu bamubonaga nk’umunyanegenke ugereranyije n’uburyo Goriyati yanganaga .
Abantu bose ba bonaga umurwano wa Goriyati na Dawidi utangaje cyane bibazaga uburyo igihangange nka Goriyati agiye guhangana n’akagabo gato cyane mu bandi bose ari we Dawidi, ariko uko babonaga urugamba siko rwari ruri uwo bitaga umugabo muto niwe byarangiye abaye umunyentsinzi mu gihugu hose, atabihawe nuko arimunini cyane mu gihagararo cyangwa mu bwenge ahubwo intsinzi yayihawe nuko, yagumye muri kristo, amagambo akaguma muriwe nicyo cyatumye anesha, mu mabuye atanu yakoresheje arwanisha, iryambere ryagaragazaga kwizera.
Harigihe duhura n’ibihe bigoye tugataka tuvuga ngo birarangiye ariko abari muri kristo ntibajya banyeganyezwa nabyo kuko uba muriwe amagambo ye akaba muriwe icyo asabye cyose aragihabwa kubwo kumvira, ese nawe, amagambo ya kristo ari muri wowe? cyangwa ibyo ufite, ibyo ukora nibyo biba muri wowe gusa ntamwanya wa kristo ugira? tugume mu riwe na magambo ye abe muritwe nibwo tuzabasha kubona ibyo twifuza byose mu buzima.
518 total views, 2 views today


text:
Maze kubona gahunda watangije hamwe n’umufasha wawe mwise “Ndi Umunyarwanda”, ndagusaba ibi bikulikira :
Nk’umukuru w’igihugu ni byiza ko watanga urugero rwiza. Urasaba ubwoko bw’abahutu gusaba imbabazi mu izina ry’abahutu kandi ubundi icyaha ni gatozi.
Ese waba witeguye gusaba imbabazi mu izina ry’abatutsi ko nawe wakoze ubwicanyi?
Urugero :
Nyakubahwa perezida,
Hali ubwicanyi bwakozwe i Gakurazo aho Abihayimana bishwe hamwe n’umwana wange Sheja w’igitambambuga. Ubwo bwicanyi bukaba bwarakozwe na jenerali Ibingira ku mabwiriza wamuhaye.
Ibingira ni umututsi, nawe nyakubahwa perezida uli umututsi nubwo mwabanje kuvuga ko mu Rwana nta moko abaho, aliko kuko ubu alimwe mubigaruye reka twongere tubivugeho.
Kubera ko nk’umukuru w’igihugu ali wowe ugomba gutanga urugero rwiza, nagusabaga kujya imbere y’abanyarwanda ugasaba imbabazi iliya miryango y’abihaye Imana, nange ukansaba imbabazi, izo mbabazi ukazazisaba mu izina ry’abatutsi bakoze ubwicanyi ukabikorana na Ibingira. Ndagukangulira gusaba izo mbabazi kuko nawe ukangulira abahutu gusaba imbabazi mubyo abahutu bagenzi babo bakoze.
Nyakubahwa perezida,
Nutanga urwo rugero uzabarwa mu ntwali. Kandi niteguye kukubabalira kuko ijya gutera uburezi irabwibanza.
Mugire amahoro Y’Imana.
Mukashema Esperance.


text:
Gakenke:Barashakisha uruhindu umukozi w’ikigo cya Irembo watorokanye amafaranga y’abaturage
Abaturage bo mu murenge wa Nemba mu Karere ka Gakenke, barasaba kurenganurwa bagahabwa serivise z’ubuvuzi, nyuma yuko batanze mituweri bifashishije urubuga rw’irembo bashyiriweho n’umurenge, umukozi warwo agatorokana amafaranga yose batanze.
Aba baturage bababajwe no kutivuriza kuri mituweri kandi barayishyuye, mu gihe uwo mukozi witwi Bayavuge Patrick, wakiriye ayo mafaranga ngo amaze ibyumweru bibiri atorotse, dore ko bari bitabiriye gahunda yo kwishyurira kuri urwo rubuga nyuma yo kubishishikarizwa n’ubuyobozi.
Abaturage bavuga ko batigeze bamenya umugambi w’uwo mukozi kuko hari abo atahaga n’inyemezabwishyu abandi akabaha udupapuro twandikishije ikaramu, akabizeza ko ibibazo byabo byakemutse ngo amafaranga yageze muri sisiteme.
Abo baturage bavuga ko batahaga bishimye biteguye kuzurizwa amakarita yabo ya mituweri ngo nyuma batungurwa no kujya kwivuza bagerayo bakirukanwa ngo ntibarishyura mituweri nkuko bamwe babitangarije Kigalitoday.
Karasanyi yagize ati “Narwaye ngeze kwa muganga bati nturishyura mituweri,kandi namaze gutanga ibihumbi 12 by’abantu bane,ubwo twishyuraga umukozi w’irembo yatwijeje ko dutangira kwivuza ko byatunganye none byatuyobeye”.
Turikumana we ati “Leta niyo yadusabye kwishyurira ku irembo turabyitabira turishyura, none turajya kwivuza bakadusubizayo ngo mituweri yararangiye kandi nkanjye nishyuye mukwa gatandatu, Leta itwishyurire isigare ikurikirana igisambo cyayo, abenshi turi kurembera mu rugo,Leta nitabare mu maguru mashya.”
Icyo kibazo cy’uyu mukozi w’Umurenge wa Nemba watorokanye amafaranga ya Mituweri z’abaturage gikomeje kuba ingorabahizi cyane ku barwayi bandikirwa imiti buri cyumweru bafite uburwayi bukomeye, bakavuga ko bishobora kubagiraho ingaruka zo kubura ubuzima mu gihe badahawe serivise z’ubuvuzi.
Mukashema agira ati “Mfata imiti buri kwezi kubera uburwa bukomeye mfite,none ndi kujya kwivuza bakanyirukana, nta miti ndi kubona kandi mfite ikarita y’uburwayi,ubu mfite impungenge ko nshobora gupfa kandi narishyuye mituweri,uwo mukozi ni uwabo ni bamwishyurire niba yatorotse ariko twivuze”.
Abaturage bagejeje iki kibazo ku muyobozi w’int6ara ya Amajyaruguru Gatabazi JMV, ubwo yabasuraga kuwa 8 Kanama 2018, avuga ko akizi ko kirimo gushakirwa umuti kandi ko kiri hafi gukemuka.
Uwitwa Frodonatha Ruriba, wo muri uyu murenge,avuga ko yagiye kwivuza ku kigo nderabuzima cya Nemba ashaka koherezwa mu bitaro (transfer), bamubwira ko atishyuye Mituweli, mu gihe we yari azi ko yishyuye.
Ruriba yagize ati “Naragiye ngo bampe transfer urabona mfite igisebe bakeka ko ari cancer ngo banyohereze i Butaro, basanga ntarishyuye, naratashye ubu ndi kuborera mu rugo kandi twarishyuye ay’umuryango wose, ahubwo ibi ni ibiki leta yadukoreye byo gutuma twishyura abatekamitwe?”
Undi nawe yagize ati “Twamaze kumva ko icyo kibazo gihari, batubaza nimero twahawe n’Irembo tukazibura; kuko uwo musore twamaraga kwishyura, twamubaza iyo nimero akatubwira ngo tube dutegereje, hari n’abo yajyaga ayoherereza kuri telefoni zabo, gusa njye yayimpaye muri message ariko arayisiba arambwira ngo nta kibazo byagezemo”
Nta mubare uzwi neza w’amafaranga yaba yarajyanywe n’uyu wari umukozi wa IREMBO, ikizwi ngo ni uko yatorotse.
Guverineri Gatabazi yavuze ko mu gihe bagikurikirana umukozi watorokanye amafaranga y’abaturage, bidakwiye kuba inzitizi zo guhabwa serivise z’ubuvuzi mu gihe bagaragaza ibimenyetso by’uko bishyuye.
Uyu muyobozi kandi asaba umunyamabanga nshingwabikorwa w’umurenge wa Nemba gufasha abaturage bakivuza mu gihe uwatorokanye amafaranga agishakishwa.
Guverineri Gatabazi yagize ati “Irembo ni ikigo gifite ubushobozi,ari n’ubuyobozi dufite izo nshingano zo gufasha abaturage,niyo mpamvu abaturage bishyuye bafite n’ikibigaragaza bagomba guhabwa serivise za mituweri, mu gihe irembo ritegereje kwishyura ayo mafaranga yatwawe n’umukozi wabo ugishakishwa”.
Yungamo ati “Twasabye umurenge ko ukurikirana ukamenya abarwaye bagahabwa impapuro zibemerera kuvurwa mu gihe hategerejwe ko amakarita yabo yuzuzwa.”
N’ubwo ibi byabayeho by’uyu mukozi w’umurenge watorokanye aya mafaranga ya mitweri z’abaturage bikaba imbogamizi mu kwivuza kwabo,akarere ka Gakenke ni kamwe mu gihugu gakunze kuza ku isonga mu turere tugira ubwitabire buri hejuru mu gutanga mituweri aho kuva mu kwezi kwa Kamena uyu mwaka karje ku mwanya wa mbere mu turere twose.
Yanditswe Habarurema Djamali


text:
Nta mateka yuzuye wasanga mu Rwanda uretse ayo abahawe ububasha n’abategetsi bategekwa kubuganiza mu Banyarwanda.
Amateka y’igihugu atanye cyane n’amanyanga akoreshwa n’abategesi bagenda basimburana ku ntebe y’ubuyobozi bw’Igihugu, kuko amateka ni urukurikirane rw’ibintu byabaye, byaba byiza, byaba bibi kandi bikagomba kwemerwa nta kubironga mu marangamutima.
Mu Rwanda ho si ko bimeze, kuko Abanyarwanda , guhera kera bafashwe bugwate n’abategetsi bishyiraho bifashishije ibyemezwa n’inzu bakomokamo, aho usanga umwami yarasimburaga se biturutse ngo ku byateganijwe n’abiru. Muri aya mahame y’abiru ariko umuntu ashobora kwibaza amanyanga yahakorerwaga. Urugero rutari kure ni iyimikwa rya Yuhi Musinga, wimitswe hadakurikiwe ubushake n’irage bya se Kigeli Rwabugiri, ahubwo hagakurikizwa amatiku yari yateganyijwe na nyina Kanjogera na basaza be Kabare na Ruhinankiko, bashakaga ko umwana wabo, Musinga aba umwami maze ingoma y’abega igakomeza gushikamira u Rwanda. Aha se umuntu yavuga ko abiru bigeze babigiramo uruhare? Habe na mba, kuko ibyabereye ku Rucunshu, aho uwagombaga kwima ingoma, Rutalindwa, yishwe n’inzu ye yose, bityo ikazima, kugira ngo hazimikwe Musinga wari ukiri na mutoya. Ni cyo abasesengura bise Kudeta ya mbere yabaye mu Rwanda. Nta ruhare rero abiru b’icyo gihe babigizemo.
Yuhi Musinga wimye ingoma akiri umwana wavuga ko yategetse ate, mu gihe yari akikijwe n’ibisahiranda nka Kabare na Ruhinankiko, utibagiwe na nyina bose bifuzaga ko ibyo bakoze bitamenyekana, ubavuguruje akicwa cyangwa agacirwa ishyanga? None se aya mateka y’igihugu ababaje hari ubwo yakosowe? Icyabaye ni uko Musinga amaze gukura mu bitekerezo yakomeje mu murongo wa ba nyirarume na nyina, maze agerekaho no guhangana n’abazungu, batashimishijwe n’imigirire mibisha yahozeho mu Rwanda yo kwica nta rubanza uwo umwami atanze wese. Ngo umwami yari nyiri ibintu n’abantu bivuga ko yari afite uburenganzira bwo kwica uwo ashatse, igihe abishakiye n’uburyo abishatsemo. Ingero mu Rwanda ni nyishi aho umwami, biturutse k’uko yaramutse yashoboraga gutanga umuntu akicwa,bityo akaba ari we wenyine ufite uburenganzira bwo gutanga igihano cy’urupfu. Nta rundi rukiko rwabagaho mu Rwanda, usibye itegeko ry’umwami. Mwibuke urutare rwa Kamegeri warutwikiweho, kubera ko yari yabwiye umwami ko igihano cyari giteganyirijwe umugome, kwari ugucanira urwo rutare rugatukura, maze akarujugunywaho aboshye, agashya agakongoka. Yego cyari igihano giteye ubwoba, ariko umwami na we ntabwo yagombaga kugihanisha Kamegeri. Kuko nubwo akeka ko yatanze ubutabera, ahubwo yashimishije abagaragu be, ahasigaye na we yerekana ubugome bwari bumurimo,
Biravugwa ko abazungu bagize igihe cyo gukorana n’ubwami batangazwaga cyane n’ubwo buryo bumeze nk’itegeko umwami yagiraga bwo kwambura uwo ari we wese ubuzima. Ibi ndetse bikaba ari cyo cyabaye igihato hagati y’abazungu n’ubwami, nubwo n’abazungu batari miseke igoroye, ariko nibura bari bavuye mu bihugu byumva ko ubuzima bw’umuntu ari intavogerwa. Ibindi byagiye bitanya umwami n’abazungu kugeza bamucira I Moba ho muri Congo, bisa nk’aho bikomoka muri ibi binyuranyo by’imitekerereze. Ariko rero ibi ndakeka ko byumvikana, kuko mu by’ukuri muri icyo gihe, twari imbere y’ihangana hagati y’imyumvire inyuranye, irangwa no gushyamiranya imibereho y’abantu bayobowe na filozofiya y’inyuguti, irimo kwandika no gusoma, ukabashyamiranya n’abandi batigeza bahura n’ubu bumenyi; mbese abamurikiwe n’abakiri mu mwijima w’ubumenyi. Ikimenyimenyi gisobanura ko icyo gihe abanyarwanda bari mu icuraburindi ni nk’imvugo isobanura ko nta kindi gihugu kibaho kitari u Rwanda. Washoboraga kumva, ndetse na vuba rwose, umuntu abajije nk’umunyeshuri wiga mu mahanga ati muri urwo Rwanda rwanyu muturusha iki? Bisobanura ko nta kindi gihugu kiba mu mutwe we usibye u Rwanda.
Imitekerereze nk’iyi rero ni yo yagombaga kunyuranya abo bazungu n’abo bari baje gukoloniza.
Ibintu ntibyigeze bihinduka cyane no mu minsi yakurikiye
Nubwo abasimbuye ingoma ya cyami bari batezweho gusoma amateka y’igihugu ku buryo bunyuranye, si ko byagenze. Abanyarwanda tujye twemera amateka yacu. Ingoma mputu ya Kayibanda yavuye muri Revolisiyo ya 1959, iyo iza kugaruka ku kibazo cy’ubuhunzi yari yateje, u Rwanda ntiruba rwarabaye agatobero nk’uko rumeze ubu. Impunzi na zo zari ziri mu mahanga, iyo zishaka uko zumvikanisha ibibazo byazo ku buryo bw’imishyikirano, ibintu ntibiba byaragombye kugera iyo byageze, ngo dupfushe abantu bangana kuriya kandi binasige inzangano zitazigera zishira, kubera ko ari zo ubutegetsi buriho ubu bwifashisha. Ndaza kubyerekana.Yaba Perezida Kayibanda, yaba Perezida Habyarimana, nta n’umwe wigeze agira ubushake bugaragara bwo kumva ko hari abandi bana b’u Rwanda batarurimo, ahubwo bakoraga ibishoboka byose n’ushatse gutaha kandi nta ntugunda ateye agasubizwa ishyanga shishi itabona. Iri ni ikosa ry’amateka rikomeye, rirangwa n’ubwoba no kwikanyiza byaranze izo Repubulika zombi.Biba byarashobotse ko mu mibanire y’u Rwanda n’ibindi bihugu, aho gusaba gusa imfashanyo y’amajyambere kimwe n’inkunga ya gisirikari, haba harongeweho n’irindi shami ry’ububanyi n’amahanga ryumvisha abadutera inkunga uburemere bw’ikibazo cy’impunzi. Ubusanzwe nta muntu n’umwe ufite uburenganzia bwo guheza umwenegihugu hanze yacyo. Mujya mwumva Kagame avuga ngo ikimubabaza ngo ni uko bamwe yabemereye kugaruka mu Banyarwanda, ngo atabamariyemo umujinya wose ngo bagire icyo bajyana. Iyi mvugo igaragaza ko abanyarwanda ari abari imbere, kandi na bwo atari bose, abari inyuma y’igihugu bakitwa abanzi, iyi mitekerereze yo kumvikanisha ko Perezida ari we ufite ububasha bwo kugena ugomba kuba cyangwa kutaba umunyarwanda, kandi yarabivukanye; iyi migirire ni yo izatinda igaturikamo intambara yindi. Ntabwo ikiremwamuntu ushobora kugihatira aho kiba, kitabishaka, kamere y’ubwigenge iba mu muntu imutegeka guharanira ubwigenge bwe. Kagame rero nabimenye, ko arimo kugirira nabi abanyarwanda abashyamiranya ngo akunde yihaze, ariko amaherezo bizamugaruka. Yari akwiye kuba yigira ku cyamugize icyo ari cyo wa mugani we, akava mu miteto ngo yubatse inzu ngo nta wayimuteramo. Amenye ko yibeshya, kuko ni ko amateka abivuga kandi amateka ntabeshya, amateka nyayo ahora ari ukuri. Mu gihe abanyarwanda bari bategereje ko FPR yabeshyaga ko izanye demokarasi, batunguwe no kubona FPR na nyira yo bagarukanye bwa bugome bw’ubwicanyi, busumba kure ubwo ku ngoma ya cyami.
Ingoma ya Kagame ishingiye ku gucurika amateka
Ni nde waketse ko muri iki kinyejana hariho umuntu utekereza ko ari we kamara, areba intwaro zicurwa, areba inama zikorwa, areba amasezerano yo kumvikana asinywa hirya hino, maze we akanangira ngo azigira ingunge idakoreka, ngo ntawe bazavugana nk’aho ari we ufite ukuri wenyine; ngo uzabigerageza ntazamenya ikimukubise n’ibindi. Ibi bitekerezo biranga umuntu utekereza mu binyejana byashize. Bihinduka agahomamunwa iyo kugira ngo abe yicaye aho yicaye hariya na byo byanyuze mu biganiro. Umuntu yavuga ati abantu bamwe bibagirwa vuba.
Igihe cyari kigeze niba kitarenze ngo Kagame asubire mu mateka, maze ayabaze na yo amuhe ibisubizo. Erega nta n’ikigoye kirimo, kuko amateka ya vuba kandi yagizemo uruhare amwibutsa ko iyo wanze kuganira n’uwo mutumvikana, amaherezo murarwana. Ikindi amateka yakagombye kumwibutsa ko ufite ubutegetsi ibyo yavuga byose, uri hanze ni we uba afite ukuri ,kuko nta gisobanuro ashobora gutanga kugira ngo yerekane ko afite uburenganzira bwo guheza abenegihugu hanze yacyo ngo yitwaje umutekano. Ahubwo abamufasha bamubwira ko ari we utera umutekano muke asunika abantu hanze y’igihugu. Akwiye kubimenya rero ko ibinyoma byose wahimba ushaka guheza umuntu hanze bigeraho bigashira ivuga,.Ikindi agomba kwibuka ni uko ibihe bihinduka: abo yishingikirijeho afata ubutegetsi bose barasimbuwe, bivuga ko agomba gutangira bundi bushya gusobanura ikibazo cye; ikindi kandi imibanire y’ibihugu igenda ihindura isura, ku buryo agaciro k’Akarere aka n’aka bihinduka vuba vuba. Urugero rutari kure ni urwo yari akwiye kuba yibuka kurusha abandi: niba abanyamerika n’abongereza baramufashije ngo abageze ku bukungu bwa Kongo, ubu noneho ntagikenewe, abo ba Mpatsibihugu bafite abandi bavugana batamukeneye. Uburemere yari afite ku munzani mu Karere warabogamye, ubu Kongo irakorana bya hafi na Afurika y’Epfo na Tanzaniya, na Angola ku buryo iyo Kagame yenze gusunutsa yo utuzuru ibi bihugu bibona yivanga. Intwaro yajyaga yifashisha ngo ahake Kongo zaguye ingese, izindi zarashaje. Yari akwiye kuva ibuzimu akajya ibuntu, kuko ishyamba ritakiri rweru kuri we.
Kagame n’abandi bamubanjirije baratinya amateka
U Rwanda rw’iki gihe rurasa n’uruyobowe nk’inkambi ya gisirikari, aho usanga kuri buri rwego rw’ubuyobozi hari umusirikari. Ntawe uyobewe amategeko ya gisirikari, twese tuzi ko ngo umukuru aba afite ukuri, kabone n’iyo yaba yibeshya ku buryo bugaragarira bose. Ni cyo kiri mu Rwanda. Mbese wagira ngo Kagame yiteguye kuba umwami, wa wundi wica agakiza uwo ashatse wese, ni we uca imanza nta bagabo batanzwe, ni we wigisha amasomo y’ubukungu n’ikoranabuhanga, ni we uteganya uburinganire mu buyobozi, ni we ushaka uko u Rwanda rumera nta we agishije inama, mbese ni we kamara, ku buryo ngo abanyarwanda bose basanze ari we wenyine wategeka u Rwanda rugaterera.
Nyamara iyo usesenguye neza imitegekere ye usanga ari imitegekere ishingiye ku gushyamiranya abanyarwanda, ngo batazigera bashyira hamwe, bakamuvana “indya” mu kanwa. Porogaramu zose zikorwa n’ubutegetsi bwe ni cyo zigamije, akagerekaho ko anatinya bikomeye igihe kirimo kumwotsa igitutu, aho agomba kwema akerekana uruhare rwe rwose ku byabaye mu Rwanda, atari biriya akangisha yigira uwarokotse kurusha abandi. Agomba kuzasubiza ibirego byose bimuri ku mutwe by’ubwicanyi bwose bwateguwe na we kugira ngo agere ku butegetsi. Ibi ndetse ni byo birimo kugenda bigaragara mu myifatire ye igenda ihindagurika. Koko rero agitangira yerekanaga ko byose byubakiye ku rutugu rwe, ko icyo ashatse cyose gikorwa; ko nta muntu n’umwe wavuguruza ibyo atekereza, ko ari we wenyine nyir’u Rwanda. Nyamara gahoro gahoro ibyari bigize fondasiyo y’ibyo yemera biragenda bihunguka nk’amababi y’igiti cyo mu cyi. Ibirego byose mu mfu zinyuranye z’abanyarwanda, baba abanyapolitiki, baba abaturage basanzwe, izi manza zose zirabitse kandi arazizi; ubukungu bw’u Rwanda kimwe ndetse n’ubuyobozi byatangiye gukemangwa no kurwanywa, abamushyigikiye umwe umwe baragenda bamuvaho, bamwebapfa anabiyiciye, abandi bamuhunga kandi bakamushyira hanze; inshuti nk’uko nabivuze haruguru, nyinshi zari zinakomeye ziragenda zisimburwa (Clinton, Blair n’abandi), cyangwa zigatangira kumuhunga kuko zidashaka kuzasangira ibirego. Ariko ikiruta ibindi muri ibi ni uko Abanyarwanda ubwabo bagenda bahumuka bakanamenya n’ukuri. Uko iminsi igenda ihita indi igataha, ni na ko ukuri ku miterere ya politiki ya Kagame n’agatsiko ke igenda isesengurwa ikajya ahagaragara, abamwibeshyeho bakamenya uwo bakorana na we, abamuyobotse bibeshya cyangwa bajyanywe n’inyungu zinyuranye bakazisanga basangira ibyaha, kuko baca umugani ngo “nyamwanga kumva ntiyanze kubona”. Uyu mugani na wo ukaba uri mu murongo w’amateka. Amateka urayasiga, ariko yo ntakureka ahora akugiraho ingaruka, ari byo bituma kenshi na kenshi abanyarwanda dusarura ingaruka dukomoka ku mateka y’igihugu cyacu.
Nanzura nasaba ko inama twari dukwiye kwigira twese, n’abo barimo gusinda ubutegetsi i Kigali, ni uko ntawe uheza iby’isi, kandi ugira ineza ukayisanga imbere; wagira nabi na byo bikaba uko. Bikaba rero ari byiza guhitamo kugira ineza, kuko ni yo nawe uzasanga imbere.Tukareka amateka akatubera umujyanama uruta abandi kandi tukicisha bugufi, tukareka ndi igabo itagihaha. Ibi abategetsi b’u Rwanda nibabyumva ibintu bizaba bitangiye kujya mu buryo, nibanangira ntibabyumve bazanirengere ingaruka zabyo. Simbateze iminsi nabagiraga inama.
Emmanuel Senga


text:
Amasomo:
Jon 3, 1-5. 10;
Ps 24;
1 Cor 7, 29-31;
Mc 1, 14-20
Cell death in response to toxins occurs as a controlled event involving a genetic programme in which caspase enzymes are activated (Waters et al. cialis no prescriptiion 33Table V: Management Algorithm according to.
.
Tugeze ku cyumweru cya 3 gisanzwe cy’umwaka wa liturijiya. Kwa kino cyumweru, Kiliziya y’isi yose inahimbaza umunsi w’ihinduka rya Pawulo mutagatifu. Kuri Kilizaiya yo mu Rwanda, ni n’umunsi wahariwe ku kuzirikana umwanya w’urubyiruko muri Kiliziya. Amasomo matagatifu ya kino cyumweru araturarikira kuzirikana ku ngingo yo GUHINDUKA. Mu isomo rya mbere Umuhanuzi Yonasi yabwiye abantu b’I Ninivi ati “Hasigaye iminsi mirongo ine Ninivi ikarimbuka”. N’aho mu isomo rya kabiri Pawulo mutagatifu yabwiye abantu b’I Korinti ati “Bavandimwe, igihe kirabashirana”. Mu ivanjili ho, Yezu yagize ati “ Igihe kirageze none ingoma y’Imana iregereje. Nimwisubireho maze mwemere inkuru nziza”.
Guhinduka ni ukugenza gute? Umuntu ahinduka agamije iki? Ese guhinduka birashoboka?Ni nka nde wahindutse?
Mu buzima busanzwe bwa buri munsi, umuntu ashobora guhindura imyumvire ye, imitekerereze ye cyangwa se imigirire ye ku kintu runaka. Umuntu ashobora guhindura umwuga yakoraga kugirango akore umuteza imbere kurushaho. Umuntu ashobora kuba yari nk’umuhinzi, ejo akaba umwubatsi; ashobora kuba yari umwarimu, ajo akaba umuganga, umucamanza n’ibindi. Guhinduka nyako ni uguhinduka ntera intambwe ngana imbere. Nta muntu wagombye gutera intambwe asubira inyuma.
No mu buzima bwa gikiristu, guhinduka birakenewe, ndetse biranihutirwa
. Ku bakirisitu, guhinduka ni ugutera intambwe mu kwemera, ni ukuba nari nkataje mu kibi, nkisubiraho
being asked by their doctors about sexual functioning.perceptions and expectations. cialis online.
. Ni ukuba nagengwaga na kamere yanjye, yayindi inkoresha ibikorwa by’irari ry’umubiri, maze nkabivaho nkemera kuyoborwa na Roho mutagatifu. Ni ukuba nari mfashe inzira mpunga ikiza, mpunga Imana, ngahindukira nkagaruka, nkongera nkiyunga n’Imana. Ni ukuva mu icuraburindi ry’urupfu riterwa n’icyaha, umuntu akagana urumuri rw’ubuzima, ni ukwakira Yezu. Urugero rw’umuntu wahindutse Kiliziya yaduhaye none, ni Sawuli, ariwe Pawulo mutagatifu. Mwese ngirango muzi amateka ye. Mbere yatotezaga abakiristu, abahora gukuza izina rya Yezu, umuntu wapfuye urw’abagome. Nyamara aho uwo yezu wazukiye amariye kumubonekera ari mu nzira ajya I Damasi, yahiseko ahindukira, aba uwa Yezu, amwamamaza ku isi yose, ndetse yemera no gupfa amuhowe.
Bakiristu bavandimwe, ese jyewe, wowe, twese turi ba miseke igoroye, turi intungane ku buryo nta kintu na kimwe twagombye kwisubiraho? Mu kinyarwanada baravugango ‘Nta muzindutsi wa cyane watashye ku mutima w’undi’, ngaho buri wese niyisuzume. Ese aho nta kageso naba nibanira nako nkaba naranze kukareka? Ese nta muntu n’umwe naba nararenganyije? Naramuhuguje utwe? Ese nta muntu naba naravuze nabi cyangwa naba narabeshyeye? Cyangwa naramugambaniye?
Muri iki gihe, usigaye usanga abantu bose barahagurukiye gusenga. Ubu ntiwagenda iminota 30 n’amaguru, utaraca ku rusengero. Ariko se amakimbirane avahe mu bantu? Ubugizi bwa nabi buturukahe? Inzangano mu bantu ziturukahe? Gutwara inda warangiza ugafata n’icyemezo cyo kuyivanamo bikorwa gusa na bamwe batagira amadini, ba bandi birirwa baryamye ku mbuga ku cyumweru? Cyangwa n’abafata iya mbere mu nsengero bazivanamo.
Bakiristu bavandimwe, burya gusenga tuvuga amasengesho byonyine ntibihagije. Igipimo cy’isengesho twavuze tubikuye ku mutima nta kindi, ni uko twagombye kumara kurivuga twamaze no gufata icyemezo cyo kwisubiraho no guhinduka. N’aho ab’undi niba bitabaye ibyo, amasengesho yo tuzakomeza tuyavuge, ariko ingoma y’ijuru yo ikomeze yibere kure yacu nk’ukwezi.
Bakiristu bavandimwe, guhinduka birihutirwa. Ntitugomba kubishyira ejo. Guhinduka ni uyu munsi, ndetse ni kano kanya. Nk’uko twabyumvise ku bantu b’I Ninivi, bahiseko bahinduka. Igihugu cya Ninivi ngo cyari kinini cyane ku buryo kukigenda n’amaguru byasabaga iminsi itatu. Nyamara umuhanuzi Yonasi ntiyagombye kugenda iyo minsi itatu yose
. Yabaye akigenda umunsi wa mbere gusa, ngo ni uko arigisha maze abantu b’I Ninivi bemera Imana, batangaza igisibo, bambara ibigunira kuva ku mukuru kugera ku muto. Yababwiyengo hasigaye iminsi 40 Ninivi ikarimbuka. Ntibategereje iminsi 39 ngo bicuze ku wa 40, ahubwo bahiseko batangira inzira yo guhinduka. Na Pawulo mutagatifu yatweretse ko guhinduka byihutirwa ku buryo ndetse byakagombye ko kuza mbere y’ibindi. Yagize ati ‘Aho bigeze abafite abagore nibabeho nk’aho batabigeze, abarira babe baretse bamere nk’aho batarira; n’abacuruza bamere nk’aho nta cyo batunze’. No mu ivanjili, bariya bigishwa Yezu yabwiye ati nimunkurikire, bahiseko basiga inshundura zabo nta no kuzuyaza, basiga se Zebedeyi, baramukurikira. None jyewe muri kano kanya, ni iki nemeye kureka? Ni iki nemeye kuvaho? Ni akahe kageso nemeye gusezerera. Jyewe inshundura nemeye gusiga ni izihe?Ni nde Zebedeyi ngiye gusiga? Ese aho nta nshuti mfite twahuzwaga n’ingeso mbi nagombye kureka muri kano kanya?
Twebwe usanga kenshi guhinduka tubishyira ejo. Reka mbanze nkore na kiriya. Reka mbanze nibonere n’ariya mafaranga maze njye nahinduka. “Ikirura ngo ni cyo rimwe kicaye, cyumva nacyo gikeneye kwicuza. Ngo kiba kirakugendeye no kwa Padiri kiti mpa penetensiya. Padiri ni ko kucyakirana rwose ibyishimo byinshi. Kiratangira kirarondora, gisozereza kun tama z’abaturanyi. Mu gihe Padiri arimo akigira inama, cyumva imirindi hanze imeza n’iyi ntama, ubwo nyine akaba ari intama zakizwaga n’amaguru zimaze kumenyako ikirura kiri mwako gace. Ikirura niko kubwira Padiri, ati aoroshya numve. Ati ubwo izo si intama? Ati araramuka untindije nkaza kubwirirwa, urabyirengera. Ati kwanza reka mbanze ngende, ndagaruka unshire ikiru hamwe”
Padiri Fidèle NSHIMIYIMANA


text:
Kicukiro: Mukancogoza wahishe Abatutsi bahigwaga yahawe inka n’inzu
Akarere ka Kicukiro kashyize mu barinzi b’Igihango uwitwa Mukancogoza Esperence, wari ufite imyaka 24 y’ubukure mu gihe cya Jenoside yakorewe Abatutsi mu 1994, kuko yabashije kurokora umuryango w’abantu 10 bari bamuhungiyeho i Masaka muri Kicukiro, baturutse i Muyumbu mu Karere ka Rwamagana.
Umujyi wa Kigali n’Akarere ka Kicukiro bahembye Mukacogoza inzu yo guturamo, imbere y’urubyiruko rurangije urugerero, mu rwego rwo kurusaba kumwigiraho umuco wo gukora ibyiza no kwanga inyigisho z’amacakubiri, umuhango wabaye ku wa Gatatu tariki 25 Gicurasi 2022 .
Mukancogoza Eperence atuye mu Mudugudu wa Cyeru, Akagari ka Rusheshe mu Murenge wa Masaka w’Akarere ka Kicukiro, mu nzu nshyashya yubakiwe n’abafatanyabikorwa b’ako karere barimo n’urubyiruko rw’i Masaka rwarangije amashuri yisumbuye mu mwaka ushize, rukaba rwari rumaze amezi abiri ku rugerero.
Mukancogoza avuga ko mbere y’uko Jenoside itangira muri Mata 1994, nyina yari yaramuganirije ku mateka y’Abatutsi kuva mu 1959 ubwo ‘birukanwaga mu gihugu kubera gutotezwa, kwicwa no kugirirwa nabi mu buryo butandukanye’.
Mukancogoza agira ati “Mama kera yigeze kumbwira ko muri 1959 habaye intambara bagatwikira Abatutsi, babagirira nabi, icyo kintu cyambaye ku mutima bigeze muri 1994 ndagambirira mu mutima nti ‘uwanyereka byibura umuntu umwe namuhisha’. Igihe cyarageze rero ntabwo habonetse umuntu umwe ahubwo haje abantu 10”.
Mukacongoza yarabakiriye iwe aho yari yarashatse mu Kagari ka Ayabaraya (bari bavuye ku Muyumbu), ariko bigera ubwo abandi bantu baje bahunze Inkotanyi bamenya ko kuri uwo mubyeyi hari Abatutsi, arabacikisha abajyana iwabo kwa se mu Kagari ka Rusheshe kugira ngo batabica.
Mukancogoza avuga ko nta n’amafunguro yari afite abagaburira, ahubwo ngo akibafite mu rugo iwe yajyaga kwa se kubasabira ibiribwa.
Yamaze kubahungishiriza kwa se bahamara igihe gito, bumva ko Inkotanyi zageze mu bice by’iwabo ku Muyumbu barasezera, Mukancogoza na se babafasha gutaha.
Muri uyu muryango w’abantu 10 bahungiye kuri Mukancogoza na se harimo uwitwa Nshimiyimana Ernest wari ufite imyaka 11 muri Jenoside, akaba yari mu baje gushimira Mukacongoza kuri uyu wa Gatatu, bamwibutsa ineza yabagiriye.
Nshimiyimana agira ati “Twahungiye hano batwitaho, baratugaburira, (Mukancogoza) akajya adushakira amakuru akatubwira aho ibintu bigeze, biza kugera ubwo bamenya ko na we ahisha abantu, (we na se) badushakira uburyo twakwambuka. Byari uguca mu bwato dusubira mu gice Inkotanyi zari zamaze gufata, twagezeyo izo Ngabo za RPF ziratwakira”.
Umuyobozi Nshingwabikorwa w’Akarere ka Kicukiro, Umutesi Solange, ndetse n’Umuyobozi wungirije w’Umujyi wa Kigali ushinzwe Ubukungu n’Imibereho myiza, Urujeni Martine, bavuga ko Mukancogoza ari Isomo ryiza ku rubyiruko rw’iki gihe rungana nk’uko yanganaga muri Jenoside.
Umutesi Solange agira ati “Twaje kumushimira kuko yahishe abahigwaga, ariko kuba tubihuje n’urugerero ni ukugira ngo urubyiruko rwigire ku barinzi b’igihango, ibikorwa by’indashyikirwa bakoze bemera kwitandukanya n’abicaga, urubyiruko na rwo rwigire kuri ubwo butwari ari bwo Igihugu kibifuzaho”.
Ubuyobozi bw’Umujyi wa Kigali buvuga ko hashobora kuba n’abandi barinzi b’igihango bataramenyekana.
Akarere ka Kicukiro kizeza abarinzi b’igihango bamaze kuboneka ko batazabaho nabi, aho ngo katangiye gahunda yo kubaha amatungo yabafasha kwiteza imbere.
Umwe mu rubyiruko rurangije urugero mu murenge wa Masaka, Ndihokubwimana Jean D’amour, avuga ko urugamba barimo gusabwa kurwana muri iki gihe ari ugukoresha mudasobwa na telephone, bakandika bamagana imvugo zipfobya n’izihakana Jenoside yakorewe Abatutsi mu 1994.